text:
Siguiendo e recorido pa bishita algun scol na Aruba en conexion cu celebracion di 45 aña di Himno y Bandera, diaranson 17 di maart, Prome Minister Evelyn Wever-Croes hunto cu Minister Xiomara Maduro a pasa na Scol Caiquetio. Cu hopi emocion nan a wordo ricibi cu bunita rosanan cora y geel. Prome Minister a expresa su alegria di por a bishita e scol aki pa di prome biaha. Na yegada di e mandatarionan e cabesante Juffrouw Carolina Quandus hunto cu maestro y alumnonan a canta e Himno di Aruba y hisa bandera riba e speelplaats sigui pa un bunita storia cu actuacion tocante di Himno y Bandera.
Premier Wever-Croes a duna un discurso chikito na unda el a splica cu esaki ta e di 45 aña di Aruba su Himno y Bandera y cu mester celebre hisando e bandera di Aruba y recorda e logronan grandi di Betico Croes, of cu Betico a contribui na nan grandemente. Nos himno y nos bandera ta simbolonan di union y identidad di nos pais. Tambe e hecho cu awe Aruba tin su propio gobierno, su propio ministernan, su propio Parlamento, su propio moneda. Y tur esaki a inculca e sentimento di orguyo den nos Arubanonan.
Minister Xiomara Maduro tambe a duna su discurso na unda e la entretene e muchanan un rato combersando riba e dushi cumindanan crioyo cu nan lo por come riba nos dia nacional. Tambe e titular di cultura a papia di e Himno nacional y pa tur mucha cuida nos dushi isla y nos cultura.
E mandatarionan tabata tin e oportunidad di bishita klas 5A pa mira con e alumnonan ta haci uzo di e materialnan cu Minister di Cultura a presenta na nan pa nan prepara pa Aruba su dia nacional.
Por ultimo Prome Minister a expresa cu e ta yena di emocion pa por a bishita e scol aki y ta un gran alegria pa mira con hopi e muchanan ta stima nan dushi isla Aruba. Prome Minister a gradici e cabesante y maestronan pa e trabou incansabel cu nan ta bin ta eherciendo y specialmente pa e manera con nan ta prepara e muchanan pa e dia tan special aki.


c: text/html

text:
Brian Dekkers na kaminda pa residensiá bèk na Kòrsou
Ya kaba tabata tin algun spekulashon anteriormente ku e kantante Brian Dekkers lo ta na kaminda pa Kòrsou.
Informashonnan ku Trendsz a risibí ta ku probablemente Brian Dekkers, lo por bai kuminsá move ku BDM na Kòrsou. Ya kaba riba su Instagram e kantante a bin ta kompartí ku fanátikonan algun ‘moveshon’ i nos di Trendsz a tuma nota di un ‘pasashi’ ku BrianD a ‘post’. Esaki ta nifiká ku BDM tambe lo kuminsá move pronto den nos farandula lokal ku aun mas tantu konsistensia.
BDM, en realidat Brian Dekkers Music- ta produkshon(nan) ‘solo’ di BrianD- pero ta pendiente pa sa, si e bishita i kombersashon di Verney Jansen na Hulanda lo por konkretisá den algu mas sólido pa BDM. Nos a kompronde ku BrianD lo ta na Korsou aki 2 siman. Kuminsa konta e dianan.....

robotstxt: allowed

filter: keep


text:
KOREA — Selekshon di Reino ta pèrdè nan último partido den e promé buèlta di e Klásiko Mundial di Beisbòl. E selekshon di Reino a enfrentá Israel den su último partido i a kai vensí ku skor di 4-2. Apesar di e derota ámbos ekipo ta pasa pa e siguiente buèlta na Tokyo, Hapon.
Israel a bai ariba for di den promé entrada ku skor di 3-0. Pa selekshon di Reino e veterano Rob Cordemans a habri e partido.
Den di tres entrada Randolph Oduber(3-0) ta anotá e promé kareda di e partido pa Reino despues di un roletaso pa tersera di Xander Bogaerts(2-0).
Resúmen di e partido, kortesia di MLB.com
E selekshon di Reino ta añadí otro kareda mas den kabes di ocho ora ku Sharlon Schoop(1-0) ta anotá riba un eror di e segunda base di Israel.
Jurickson Profar a bai di 3-3 ku dos doblete den e partido.


text: KRALENDIJK – Djabièrnè tras di lomba Kriabon a organisá e último marshe pa aña 2019. E aktividat tabata den un ambiente di Pasku ku a karga e nòmber “Marshe di Pasku”. Durante e anochi tabatin diferente tènt ku ta bende kuminda i kos di bebe, entre otro bibida natural traha di yerba. Diferente persona tabata bende mata e anochi. Relashoná ku temporada di fin di aña no a falta pan ku ham di Pasku, bolo i mas. Algun tènt tabata presente ku produkto traha na man, spesialmente artíkulo pa temporada di Pasku i hasi regalo. Grupo Gaitas Los Cañoneros i Grupo ESO a toka e anochi. Potrèt ta ilustrá e parti di komienso di e aktividat.


text:
Kontrol di tráfiko.
KOMUNIKADO DI PRENSA 326 /2022
26 yüni 2022
Kontrol di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra dia 25 di yüni 2022 entre 16.00’or i 20.00’or, personal di warda di polis Rio Canario
den koperashon ku U.S.T. i Departamentu di Tráfiko a tene kontrolnan general di tráfiko i
tambe dirigí riba pasamentu den lus korá.
E kontrolnan aki a tuma lugá na e krusada Schottegatweg-Noord i Kaya Wladimir “Coco”
Balentien i tambe na Biesheuvel.
A kontrolá un total di 90 vehíkulo i a repartí but pa 42 shofùr pa e siguiente infrakshonnan:
Manehá un vehíkulo sin:
Faha di seguridat bistí 8
Karchi di kùr bálido 5
Reibeweis bálido 11
Plachi di number dilanti 10
Seguro bálido 6
Maneha un vehikulo ku:
Wishil dilanti di plak 2
E kontrolnan aki ta kontinuá.


text:
Arte i Kultura
SKAL (Museo Boneiru)
SKAL Bonaire ta ofresé su bishitantenan un kolekshon grandi di artefaktonan kultural i históriko di Boneiru.
Tin artefaktonan arkeológiko ku tabata di e habitantenan pre-kolonial. Tambe tin artefaktonan for di e periodo kolonial te ku awendia.
E museo ta demonstrábo e historia di e diferente influensianan kultural ku a forma Boneiru. E ta un kolekshon hopi interesante. No pèrdè e oportunidat pa bishitá e museo aki! Un guia ta dunabo un rekorido dor di e eksposishon. Si bo ke siña mas tokante Boneiru, pasa na SKAL Bonaire!


text:
Diasabra anochi famia Yrausquin a inaugura oficialmente e showroom renoba pa e marcanan Ford y Lincoln. Cu famia Yrausquin ta referi na e di tres generacion di gerencia, pero tambe empleado, clientenan y relacionnan comercial di e empresa local. Di e manera aki, Yrausquin ta clausura un renobacion total di su sede na L.G. Smith Boulevard. E anochi a conta cu presencia special di Sr. Carlos Reyes, ‘Regional Operation Manager’ di Ford y Lincoln den Caribe. Reyes a tuma oportunidad di e ocasion special aki pa haci entrega di plakkaat ‘Golden Shovel’ den nomber di Ford Motor Company reconociendo Yrausquin como un centro di servicio di clase halto. Director di Yrausquin, Ruben Yrausquin a hiba palabra poniendo enfasis riba e pilarnan cu ta carga e historia, trayectoria y reputacion comercial prestigioso cu Yrausquin ta goza di dje ya pa mas di seis decada cu ta: Famia, Pasion y Surpasa Expectativa. “E concepto di famia ta bay mas leu cu e generacion tras generacion di vision y trabou duro… Pa nos, tur empleado y cliente tambe ta forma parti di e famia cu ta Yrausquin. Yrausquin ta hopi dichoso di conta cu coleganan cu ta comparti e mesun balornan. Nan ta traha schouder cu schouder pa nos yega na nos obhetivonan,” asina Yrausquin a indica. Un obhetivo alcansa ta e prome showroom di Lincoln na Aruba caminda por admira e modelo renoba di Lincoln MKX. E mesun anochi aki, esnan presente por a conoce e modelonan mas nobo di Ford Edge, mescos cu e Ford Explorer, Ford Everest, Ford Ranger y tambe Ford F150. E espacio di exhibicion mescos cu otro areanan di e agencia di auto a keda optimalisa na beneficio di clientenan. E manera aki di brinda servicio ta crea un lazo di confianza y lealtad cu ta surpasa tempo. Mescos cu e negoshi a pasa di un generacion pa otro; Yrausquin tin cliente cu nan yiu y nietonan tambe a keda sostene e compania. Nan ta reconoce e pasion cu ta biba den e operacion di e compania tur dia y den tur loke Yrausquin ta haci. Esaki ta exactamente loke a haci e compania merecedor di e ‘Golden Shovel Award’ for di Ford Motor Company.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
SEREMONIA APERTURA XX KAMPIONATO LIGA DI T-BÒL SYLVIO “CASCA” LEONORA
LIGA T-BÒL SYLVIO “CASCA” LEONORA
Silvio Mathias Leonora a nasé na Kòrsou dia 24 febrüari 1931 bou di signo di Piscis i a fayesé 24 mart 2006 na e bunita edat di 75 aña. Sylvio ta konosí pa tur hende komo “Casca” of “Cascarita”.
“Casca” a kuminsá aktua ofisialmente komo èmpayer den segundo mitar di aña 50 na un edat relativamente hóben i a èmpayá beisbòl i sòftbòl na tur nivel pa mas ku 45 aña sin interupshon. Práktikamente no tin liga di beisbòl, ni sòftbòl organisá ku “Casca” no a yega di èmpayá den dje! Djis pa nòmbra algun: Liga Wimpiri, Liga Vruminga, Little League beisbòl i sòftbòl, Liga hubenil di beisbòl i sòftbòl, beisbòl i sòftbòl eskolar, sòftbòl di CSB maskulino i femenino den Klase AA,A,B i C, tambe Liga Stimulans i Klase AA i A di Febeko i asina nos por sigui.
“Casca” no a èmpaya na Kòrsou só, pero rònt mundu, na nos isla rumannan Aruba i St. Maarten, na práktikamente tur país Latinoamérikano, varios siudat Merikano, tambe algun país na Europa i hasta na Hapon. Ademas “Casca” ta un di e poko èmpayernan yu di Kòrsou ku a optené su karnèt komo èmpayer internashonal di ISF ku ta e Federashon Internashonal di Sòftbòl.
Pero “Casca” su amor semper tabata pa èmpayá deporte di mucha. Apesar di tur kos, semper “Casca” a sigui koperá ku beisbòl Little League i hubenil i na inisio di Curaçao Little League Sòftbòl, apesar ku ya “Casca” tabatin e edat respetá di 70 aña, tòg “Casca” sin basilá a forma parti di e promé kuerpo di èmpayer di e liga.
Ta pesei na inisio di e promé kampionato di T-Bòl di sòftbòl femenino na aña 2002, direktiva di Curaçao Little League Sòftbòl unánimamente a disidí di duna honor i rekonosementu na e gran kabayero i popular èmpayer aki nombrando e promé liga di sòftbòl T-Bòl:
LIGA DI T-BÒL SYLVIO “CASCA” LEONORA
Djabièrnè 26 di Ougùstùs 2022
05:15 pm Pa mas tardá tur mucha mester ta presente na Buena Vista
Bòlpark
05:20 Tur mucha ta reuní den huki pafó banda di rightfield
05:25 Desfile di ekiponan riba tono di brasbènt den e siguiente orden:
- Brasbènt
- Brievengat
- Buena vista
- Domi
- Souax
- Suffisant
- Sta. Rosa.
Selekshon di Junior League
Selekshon di Senior League
05:30 Ekiponan ta drenta Buena Vista Bòlpark na entrada di rightfield
Bini direkshon di primera base kana ku e medio luna bin pafó di liña liña di foul leftfield, pasa tras di homeplate bai 1a base:
– brasbènt ta stashoná djis despues di dugout di 1a base i sigui
toka, mientras:
– tur ekipo ta drenta na 1a base direkshon 2a base riba tono dje
brasbènt:
a)Brievengat , Buena vista i Domi ta stashoná entre 3a i 2a – 1ª base;
- b) Souax ,Sta. Rosa i Buena Vista ta stashoná entre 2ª i 1ª base;
c ) Selekshon di Junior ta stashona home pa primera i Selekshon di Senior di home pa tersera
– brasbènt ta stòp di toka
05:40 MC ta yama e presentenan bon bini i ta pidi e invitadonan pa subi
tereno i stashoná alrededor di pitching plate:
Minister di enseñansa,siensia kultura i deporte Sr.van Heydoorn
– Presidente di CLLS Sra. Shianitza Manuela
– Presidente di CSB Sr. Edward “Chu” Martis
– Representante(nan) “Casca” Leonora ……………………………………………
– Represantenan di famia Willems, Hooi, Paulo i Lourens
– Sponser representante di Vanddis i Sr. Ruisandro Cijntje
– Presidente Liga T Bòl S. “Casca” Leonora Sr. Ralph Pereira
05:45 – MC ta pidi e presentenan pa lanta para, kita pèchi pa duna
honor i rèspèt na nos dushi Himno di Kòrsou
05:50 – Pa duna honor n’e persona na kende liga ta hiba su nòmber MC
ta lesa un kuríkulo kòrtiku di Sylvio “Casca” Leonora
– Na final e ta pidi un fuerte aplauso pa “Casca”
05:55 – Diskurso kòrtiku di Minister Sr. Van Heydoorn
– Diskurso Presidente Liga “Casca” Leonora Sr. Pereira (2min)
06:05 – Ekiponan ta saka lòt
– Sr. Presidente ta anunsiá e wega inaugural, No 1 vs No 2
i e di dos wega No 3 vs No 4 i tambe weganan di mayan
djasabra 27 di augùstùs
06:10 Seremonia di Promé lansamentu –
– Pitchernan representante Leonora, Willems ,Hooi,
Paulo i Lourens
– Kècher – .minister pa deporte van Heydoorn
– Batidó – presidente di CLLS
– Umpayer – presidente di CSB
06:15 Retiro invitadonan
Retiro ekiponan riba tono di brasbènt:
- ekiponan ta sali di 3a base, pasa dilanti tribuna, tras di home-
plate i kana banda di liña di foul bai rightfield bai sali for di tereno n’e entrada den rightfield
- mientras ekiponan ta baha di tereno MC ta gradisi invitadonan i personanan ku ta hasi e kampionato posibel:
06:20 Ekipo # 1 i # 2 ta prepará p’e promé wega
06:30 Pleibòl
o-o-o-o-o-o-o-o-o-o-o-o-o-o-o-o-o-o-o-o


text:
Diahuebs den careda di 10’or anochi e lider di e partido Sr Mike Eman den presencia di su sostenedornan di partido AVP a anuncia e 29 cantidatonan riba e lista.
Riba e lista por a tuma nota di un cambio grandi cu hopi hende no por a spera, y un di e personanan cu a anuncia su mes 4 dia pasa no ta riba e lista cu ta sr Carl Giel.
1. Mike Eman
2. Mike De Meza
3. Arthur Dowers
4. Gerlien Croes
5. Rycond Santos Do Nacimento
6. Mervin Wyatt Ras
7. Robert Candelaria
8. Celene Kock
9. Clifford Heyliger
10. Marlon Sneek
11. Jennifer Arends Reyes
12. Sharon Erasmus
13. Carlos Bermudez
14. Melvin Tromp
15. Muza Wever
16. Desiree Croes
17. Oatmi Thomasa
18. Wendrik Cecilia
19. Gregory Bronswinkel
20. Gioavnni Arends
21. Michael Lampe
22. Edu Vos
23. Conni Connor
24. Jarisa Dubero
25. Juan Manuel Kelly
26. Junior Croes
27. Abigail Arends
28. Norman Roos
29. Benny Sevinger


text:
Josephine Albertus di sindicato SIMAR ta splica nos cu en berdad siman pasa diabierna sindicatonan a wordo invita pa un reunion/cumbre informativo di gobierno, unda nan por bisa cu a wordo elabora riba situacion financiero di Aruba y tambe con leu nan ta riba e Landspakket actualmente.
Riba e parti financiero nos tur sa cu e situacion despues di covid19 a cuminsa bira hopi malo, y sindicatonan a haya un recapitulacion di e aña anterior kico tur a wordo brinda den ayudo, a wordo splica tambe riba e parti di ayudo humanitario, cu ta eigenlijk parti di Cruz Cora, Fundacion pa Nos Comunidad y CEDE. Nan a duna tambe informacion riba subsidio di salario, a papia tocante fase y sosten di companianan chikito. A toca riba e parti cu desde comienso di aña prome cu covid a bini, a mustra cu ya caba tabata duna sosten, y awo cu covid esaki a aumenta.
“A splica nos tambe cu yudansa humanitario ta algo cu Aruba mes lo tin cu cuminsa carga, y nan a splica nos tambe cu e ta basta placa – 30 miyon – y como sindicato SIMAR nos a puntra di unda ta saca esaki of con lo financi’e, MinFec a splica nos cu nan ta bezig cu ne evaluando kico por y kico no por,” segun sra. Albertus. Como docente, ta mirando cu e situacion social ta birando pio, y tur dia mas ainda anto esaki ta un preocupacion cua wordo treci dilanti na gobierno riba con lo yuda cu esaki. Tin yudansa di Fase, loonsubsidie, pero si wak e supermercadonan, e productonan no ta birando mas barata tampoco.
“Gobierno ta bezig cu ne y mi ta spera nan sigui pasobra si nos tur tin cu ta solidario, e ora tin cu wak pa comerciantenan tambe, mi ta compronde ta dificil pero si ta wordo bisa come saludabel etc anto e cosnan ta caro, ta bira fastioso,” segun sra. Albertus.


text:
Presentá bo kantidato pa Krus di Mérito 2021
Presentá bo kantidato pa Krus di Mérito 2021
Geplaatst op 22 April 2021 dor di Ministerio Enseñansa, Siensia, Kultura & Deporte
Willemstad – Riba Dia di Bandera, esta dia 2 di yüli próksimo, Gobièrnu di Kòrsou ta bai entregá Krus di Mérito. E aña akí ta e di 18 edishon di entrega di Krus di Mérito. Di e forma akí, Gobièrnu ta duna rekonosementu na personanan ku a i ta hasi aktividatnan meritorio pa komunidat di Kòrsou.
Si bo ta un persona mayor di edat, di nashonalidat hulandes i ta biba na Kòrsou, bo ta bin na remarke pa bo presentá un kandidato. Pa presentá kantidato, mester yena un formulario ku algun dato di bo mes, i informashon amplio i balioso di e persona ku bo ta presentá. E informashon di e kandidato mester ta skibí digitalmente (p.e. via Word), pues no skibí na man.
E periodo pa hasi entrega di e formularionan ta entre 23 di aprel pa 23 di mei 2021. Por hasi esaki eksklusivamente na Sektor di Kultura i Deporte via di krusdimerito@gobiernu.cw .
Por ‘download’ e formulario di inskripshon aki: FORMULARIO PA PRESENTA UN NOMINADO PA KONDEKORASHON i den e foyeto aki por tuma nota di tur informashon: Foyeto Informativo Krus di Merito 2021 . Tambe por manda pidi e formulario via di krusdimerito@gobiernu.cw òf yama pa mas informashon na e siguiente numbernan di selular:
– entre 8or di mainta pa 5or di atardi: 562-7369 òf 529-7369 i
– entre 6or di atardi pa 8or di anochi: 516-2981 òf 511-9278 òf 5154924.
Ban duna mérito na nos mes hendenan i di e forma akí, pone nan komo ehèmpel bibu ku nos mes i nos yunan por sigui. Di e forma akí, nos ta selebrá patriotismo i yuda forma un base sólido pa sigui konstruí nos nashon.


text:
RDK TA FIRMA AKUERDO KU TNO PA DUNA INISIO KONKRETO NA “HORIZONTE NOBO”
RDK TA FIRMA AKUERDO KU TNO PA DUNA INISIO KONKRETO NA “HORIZONTE NOBO”
Willemstad – 14 di Yüli 2020- E siman aki un delegashon di Refineria di Kòrsou (RdK), enkabesá pa Direktor Interino di RdK, Sr. Marcelino de Lannoy, a biaha pa Hulanda pa inisiá algún proyekto hopi nesesario pa Kòrsou. E proyektonan tin e meta pa eksplotá mas tantu ku ta posibel tur e terenonan i instalashonnan ku RdK ta manehá, banda di e konosido instalashonnan di refineria, terminal i plantanan di utilidat. Pa mas fasil, ta referí na e proyektonan aki ku e nòmber “HORIZONTE NOBO”. RdK durante di e bishita a firma un akuerdo ku TNO pa diseño di un di e proyektonan ku ta forma parti di Horizonte Nobo, esta e asina yama “Living Lab.”
“Living Lab” ta un di e proyektonan ku ta forma parti di Horizonte Nobo. Huntu ku e sentro di investigashon tékniko físiko renombrá Hulandes, TNO, lo kuminsá e aña aki mes ku e diseño di plantanan di prosesonan sostenibel di kombershon i di transformashon di portadónan energétiko. E plan ta pa huntu ku kompanianan di sektor privá, kuminsá invertí den e plantanan di “Living Lab” aki. Riba e terenonan na parti wèst di e refineria, pariba di Nijlweg, pronto Korsou lo mira algun aktividat tuma lugá ku ta enserá produkshon di energia, produkshon di hidrógano komo un produkto di kombustibel i materia prima pa eksportashon. Tin planiá tambe pa bini ku plantanan di resiklashon i kompostahe di produktonan residual.
RdK a hasi hopi esfuerso pa kuminsá ku tur e inisiativanan aki riba término korto pa asina den e tempu difisil aki por krea trabou i generá divisas. Ku e akuerdo ku a firma e siman aki entre RdK i TNO, e “Horizonte Nobo”, ku ta símbolo di un futuro nobo i duradero, a kuminsá. Segun e sobrá proyektonan di “Horizonte Nobo” sigui i progresá, lo informá komunidat di esei.
Tur esfuerso pa krea mas tantu kupo di trabou i ingreso di divisas pa medio di “Horizonte Nobo” ta kana paralelo na i huntu ku e esfuersonan andando pa buska un operadó pa e refineria, e plantanan di utilidat i e terminal na Bullenbaai.


text:
lei laboral (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 289 bia
- deskripshon: tur areglo pa trabou manera registrashon, kòntròl, mediashon, konseho, registrashon di vakatura, permit pa trabou, sakamentu buki di trabou etc. ku ta keda hasí na Ministerio Desaroyo Sosial, Labor i Bienestar.
- areglo laboral
- hulandes: ARBO wet
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
lei laboral
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
lei laboral
anterior i siguiente


text:
Kico e palabra ‘spiritualidad’ ta nifica pa bo?
‘Spiritualidad’ pa mi ta e dimension mas lew cu e ‘quantum level’ , pero pa cua e ‘quantum level’ ta un entrada. Simplemente bisa, e ta e ‘nivel’ di energia universal cu ta duna bida na tur cos. Bisando esaki, mi ta expresa tambe cu pami no tin ‘diferencia’ of ‘separacion’ entre e mundo fisico y e mundo spiritual. Nan ta fuertemente conecta. Pero e ta depende di desaroyo di e sensibilidad di e persona pa capta esaki, y mas ainda pa incorpora esaki den bo bida diario.
Con esaki ta manifesta su mes den bo pintamento?
Spritualidad ta kisas e tema mas fundamental den mi obranan. Den prome lugar: cada cuadro ta traha den un ambiente y cu un conciensia spiritual. Di dos: E ‘paisahenan’ cu bo por mira, realmente ta paisahenan interno, di mi, y di tur hende cu ta conecta cu nan of reconose nan. Di tres: e tecnica cu mi ta usa ta pa expresa energia (espirito), den forma di un structura no-solido, colornan di tera y oro, composicion, espacionan y tempo no-defini. Di cuater: E tema (naturalesa) ta pa enfoca riba nos medio ambiente natural, cu realmente ta conecta fuertemente cu nos espirito. P’esey mi ta boga pa concientisacion y conservacion di esaki pa medio di arte visual.
Pakico no ta usa arte mas como un metodo pa concientisacion di un pueblo? pa su balornan como pueblo? pa aprecia y stima mas loke ta di nos?
Ami ta hasi esfuerso pa esaki, marando mi obra na nos medio ambiente natural y personal, y mi trabou educatvo diario tanto paden como pafo di enseñansa. Otronan ta scohe otro temanan segun nan nivel di desaroyo di conciensia spiritual y necesidadnan. Esaki no ta algo cu por forsa. Cada persona (artista pintor) ta keda un hende cu mester pasa den siglonan di desaroyo pa bai dilanti. Un artista tin un rol hopi importante den su comunidad, p’esey nos t’aki, pero no tur rol ta mescos. Mas desaroya bo ta, mas bo ta duna bo comunidad libremente. Esaki ta e ‘Arte di comparti’
Con pa stimula mas amor pa arte di chiquito cerca nos muchanan?
Mucha – como sernan spiritual – tin e amor natural pa arte (=creatividad!) caba. Nos mester percura pa keda stimula esaki segun e fasenan di desaroyo spiritual, mental y fisico di e mucha. P’esey mi ta den enseñansa! Nos mester programanan (= curiculo y metodonan) propio, den cader di nos cultura y nos idioma, na scolnan pa uso diario. Esaki ta e unico solucion ‘masal’ Por lo demas, mayornan conciente por yuda ‘nan’ yiunan confrontando nan cu arte y creatividad diariamente, den tur situacion.
Pero atrobe, e ta keda na e desaroyo di e ‘alma’ ey cuanto e ta capta, siña, y aplica den su bida.
Ami ta kere:”being alive is being creative!”
Ta posibel pa bo describi bo alma di artista den palabra?
Si. Un alma di artista ta mescos cu e alma di un mecanico, accountant, politico, dentista, waiter, etc. etc., pero cu ta consciente di su mes un spiritualidad, di su relacion cu tur otro alma, y di su esencia y poder creativo! A base di esaki e ta bai expresa su mes na manera unico. Pero ta importante pa corda cu arte ta unicamente un aspecto di un totalidad di desaroyo spritual largo di un individuo. Pues no ta tur ‘artista’ automaticamente ta creativo y desaroya…


text:
KRALENDIJK – E moshon di partido Demokrat ku a wòrdu rechasá tokante tradukshon simultáneo di reunion di konseho insular pa habitantenan di otro idioma, a hala atenshon di suidadano Arthur Sealy. E argumento ku a vota kontra ta motibu ku tur strañero na Bonaire mester siña i papia papiamentu, pero no a papia di un maneho pa siña strañeronan papia papiamentu. Na italiano, ora un hende papia sin bisa nada, ta usa e ekspreshon Parole, parole. Tur kos ta palabra i mas palabra. Debate entre Trump i Biden tabata parole. Reunionnan di Konseho Insular ta parole.
E moshon, aunke rechasá, su esensia ta fundamental pa motibu ku e ta pro/voor pa nos siudadanonan di otro idioma tambe partisipá, aportá i dirigí Bonaire. Pues pa nan ta igual ku nos ku ta papia papiamentu.
Usando papiamentu pa rechasá e moshon ta un akto di diskriminashon. Pa haña voto strañeronan ta o.k., pero riba un lista polítiko na un puesto eligibel lubidá. Yunan di strañeronan ku a bira Boneriano i a duna un aporte grandi na desaroyo di Bonaire komo konsehal/diputado ta e famianan Abraham i Saleh i señor Rafael Santana ku tabata konsehal, pero ku plaser tabata hasi chèrchi di su papiamentu.
Tin hóben nasé na Bonaire for di mayornan strañero, ku ta dominá nan idioma materno i papiamentu mihó ku e Boneriano legítimo òf mesklá. Awor ta momentu pa inkorporá Fundashon FORMA, unda tin un boneriano ku a studia siensia di idioma, den e trayekto pa planifikashon di idioma. Komo yu di un tata strañero i un mama di Rincon i kuater ruman kasá ku Rinconero mi ta desapuntá ku a rechasá e moshon.


text:
Lokal
LEI NOBO DI TELEKOMUNIKASHON
WILLEMSTAD. Buro Telekomunikashon i Post a manda un definishon di Internet pa minister Cooper deskribiendo esaki komo un aktividat ku ta kai bou di telekomunikashon pero Cooper no ta konvensi.
Loke sí ta sierto ta ku pa yega Roma e kaminda burokratiko ta largu.
Di otro banda ta bisa ku tanten no tin lei nobo no por atende ku FLOW.
FLOW su problema sinembargo ta infrastruktura pa ora nan bai upgrade nan sistema loke ta algu tekniko ku ta pidi pa solushon tekniko.
REGULASHON
Gobiernu ke promove ku operador di telekomunikashon no ta den areanan komersial interesante so e ta duna servisio pero riba henter e teritorio.
E operador ta haña sierto limite di tempu pa remedia situashon aki i ofrese servisio.
Mester stimula servisio di kalidat haltu ku preis i tarifanan kompetitivo pero e lei no ta kla pa bai raad van Advies.
E lei falta ròl di Reguladó i ta basá riba un lei ulandes bieu.
E pensamentu di un solo ret di telekomunikashon ta poko peligroso pasobra e lo stanka inovashon.
Pasobra si un operador ke bin ku teknologia nobo pero e operador no kier introdusi, e ta mará na ret dje konseshonario.
Ku un solo ret pais ta den peliger di keda deskonektá for di resto di mundu.
Por ehempel un gòlpi kontra Aqualectra i henter pais ta bai sukú.
E tin su parti bon i malu: ku un solo operador no tin ‘backup’ i p’esei e ke mira kompartimentu di rekurso di varios operador manteniendo nan identidat propio den e totalidat.
Awor ku no tin UTS mas por praktiká ‘best practice” pero no por trata e lei sino solamente tene interkambio.
E reunion ta andando na momento ku a bai prensa i ta premirá ku e minister lo bai tin un ‘hard time’ pa kontrolá e parlamentarionan ku a bin ku e inisiativa pa atendé seriamente ku FLOW.
Pasobra mester di un solushon i mester di un pakete di Internet mas barata.
Lokal
A SALI NA KLA KU JERSON ROSALINA TA METÍ DEN MUCHU MAS KOS
WILLEMSTAD – Segun e investigashon den e kaso di 41 kilo di droga ku e kuarteto a purba pasa via pòst atraves di e negoshi Caribbean Cargo Services (C.C.S.) ta tumando lugá, a sali na kla ku Jerson Rosalina ta metí den muchu mas fechoria, pasobra durante e investigashon ku outoridatnan a hasi na su kas dia 7 di febrüari 2022 a haña 2 plantashi di mariwana konsistiendo di 1066 planchi di henep, anto tambe 4 patronchi skèrpi pa arma di kandela. Rosalina a bisa ku e sa duna e matanan ei awa i ku su intenshon tabata pa bende nan. Mas aleu tambe a haña riba Rosalina su telefon 12 pòtrèt i 6 vidio di pòrno di muchanan menor di edat (muchanan entre 2 pa 13 aña). Pero Rosalina a insistí ku ta lokenan el a haña via di gruponan di amigu ku sa manda whatsapp pe. Rosalina te asina leu no tabatin ningun pasado ku hustisia. Den sala di korte ayera sinembargo e tabatin masha hopi di aklará i manera ta konosí for di un prinsipio el a hasi komo si fuera e no tabata sa di nada, ku e ta inosente, e no konosé un di e akusadonan prinsipal, esta Meyer i ora ku el a hañ’é berdaderamente den pèrtá, konfrontá ku pruebanan kontundente, el a disidí di hasi uzo di su derechi di keda ketu. Abogadonan enkargá ku e defensa, esta señora mr. Atena Sulvaran, señora mr. Alicia Blonk, señor mr. Prevo, señor mr. Lie A Tjam a hasi tur loke tabata na nan alkanse pa hiba un bon defensa, pero wes mr. Verbeek finalmente a yega na e siguiente sentensia: Pa Meyer un kastigu di prizon di 24 luna di kua 6 luna kondishonal i un periodo di prueba di 3 aña, pa Chambers un kastigu di prizon di 25 luna di kua 6 luna kondishonal i un periodo di prueba di 3 aña, pa Jerson Rosalina un kastigu di prizon di 30 luna di kua 6 luna kondishonal i un periodo di prueba di 3 aña, pa Nava un kastigu di prizon di 16 luna di kua 8 luna kondishonal i un periodo di prueba di 3 aña. Pa tur e akusadonan ta konta ku mester deskitá e periodo ku nan a pasa den aresto preventivo.
Lokal
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
WILLEMSTAD – E kaso di e siudadano Genaro Thodé, nasé na Boneiru i di 64 aña di edat ayera a yega na su punto di kulminashon na momento ku wes mr. G. Verbeek a dikta sentensia, kondenando e sospechoso aki na 4 aña kastigu di prizon.
E kaso aki su tratamentu a kuminsá 22 di desèmber 2021, kontinuando 23 di mart 2022, 6 di yüni 2022, 9 di sèptèmber 2022 i por último 30 di sèptèmber, anto ayera sí a yega na su punto final, basta Genaro Thodé no bai den apelashon (e tin 2 siman pa hasi esei).
Ta trata aki di violashon di e lei di droga (transakshon di 176 kilo di kokaina) i poseshon di arma di kandela durante e periodo 10 di ougùstùs 2019 òf en todo kaso durante luna di ougùstùs 2019.
Su abogadonan señor mr. Eldon “Peppie” Sulvaran i señora mr. Atena Sulvaran den e defensa di Thodé a insistí ku e detenshon tabata inkorekto, komo tal mester a konsiderá e akusashonnan di Ministerio Públiko inválido. Reglanan fundamental den e proseso di investigashon, segun e abogadonan a keda violá di manera ku no por papia di un proseso hustu, ni korekto. A hasi uzo di militarnan pa buska den kas di e sospechosonan, loke no tabatin un base hurídiko, segun e abogadonan.
Na Kòrsou for di aña 1996 no por hasi uzo di militarnan pa hasi e tipo di investigashonnan aki, komo tal militarnan no tin ningun outoridat reglamentario pa pèrsiguishonnan asina.
Tambe segun e abogadonan e kliente Thodé durante su interogashon na
Lokal
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
WILLEMSTAD – E hòmber di orígen kolombiano ku yama Alain Joseph Ortega Tinoco di 40 aña di edat durante e periodo 1 di sèptèmber 2020 pa 10 di mart 2022 a violá un mucha muhé di 12 aña di edat. Ampliamente ta deskribí den e dokumentonan ofisial (dagfar) kiko e violashon aki a kontené eksaktamente i ku e akusado na sierto momento tabata gana e mucha menor di edat asina leu pa hasi e aktonan aki dor di hasi sierto promesanan ku dunamentu di plaka, telefon mobil, karchi di telefon i otro gestonan. Fiskal señora mr. Monique Dennaoui-Simon, ningun momento so no por a aseptá e pretenshon di parti di e akusado Alain Joseph Ortega Tinoco ku ta e mucha mes a provok’é pa kometé e aktonan di violensia seksual. E víktima en realidat ta subrina di e persona ku kende e hòmber aki tabata biba i tin relashon kuné. Ampliamente e kaso aki a bini na tratamentu ayera ku preguntanan skèrpi di parti di wes mr. G. Verbeek pa a abuzá di un mucha menor di edat. Kon el a sintié promé biaha ku e suseso aki a tuma lugá, anto ku despues e kos a para bira un kustumber. E akusado Alain Joseph Ortega Tinoco na sierto momento a rekonosé ku su komportashon tabata robes, pero a sigui bisa ku ta e mucha mes a provok’é. Natural un argumentu asina ei no tin ningun valides, mirando e enorme diskrepansia di edat, es mas, e hecho ku aki ta trata di un menor di edat ku e tempu ei apénas tabatin 12 aña di edat. Hende grandi mester tei pa protehá nos muchanan, sigur esnan menor di edat, tantu fiskal komo wes a sigui suprayá. Tambe e hòmber kolombiano Alain Joseph Ortega Tinoco kier a laga parse ku e mucha a bin ta chantagiá te ku e suseso aki a sali na klaridat. Famianan a bin sa te ku e kaso a bira un asuntu di hustisia i ku e hòmber mester a presentá den sala di korte ayera, akusá di violensia seksual. E víktima tabata yu di un tanta. Famianan di e víktima tabata presente den sala di korte ayera i ta sigur ku e relashon ku famia a daña pa semper. Wes mr. Verbeek finalmente a dikta e sentensia manera fiskal señora mr. Monique Dennaoui-Simon a demandá, esta un kastigu di prizon di 18 luna di kua 12 luna kondishonal.
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Parlamentonan di Kòrsou, Aruba i Sint Maarten a kobardiá ante Ulanda
Ta kiko parlamentarionan a bai hasi Ulanda anto?
A SALI NA KLA KU JERSON ROSALINA TA METÍ DEN MUCHU MAS KOS
Damitanan hóben lokal a gradua pa kurso di teknologia riba ‘digital literacy, web development and coding’
Sentensia den kaso inex….. Robo di 600 kilo di kokaina for di warda di polis un frakaso total
Trending
-
Lokal7 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Ta kiko parlamentarionan a bai hasi Ulanda anto?
-
Lokal4 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal7 days ago
Damitanan hóben lokal a gradua pa kurso di teknologia riba ‘digital literacy, web development and coding’
-
Lokal6 days ago
Sentensia den kaso inex….. Robo di 600 kilo di kokaina for di warda di polis un frakaso total
-
Lokal6 days ago
Colon ta e promé barku ku ta trese karga pa almasená na Bullenbaai
-
Lokal6 days ago
Kuminsa ku kouseband…… “Nos tur ban kunuku, planta i krese nos pais”
-
Lokal7 days ago
Kastigu di 12 luna presu pa Mama di 4 yu na Ulanda ku a kobra € 197.495,- ilegal


text:
Tip pa un tráfiko mas sigur:
Alerta
- Riba kaya: Tene bo mente i paga bon tinu riba e tráfiko
- Antisipá: Wak mas leu ku bo nanishi
- No tuma preferensha: wak ku bo ta haña preferensha
- No bula pasa vehíkulonan sin wak bon
- Kòrda ku mucha i hende grandi por krusa kaya sin paga bon tinú
- Tene distansha for di e vehíkulo bo dilanti
- Evitá iritashon den tráfiko
- Evitá agresividat den tráfiko; rabia, basha pitu, etsetera
- Sí bo ta emoshoná, no stür
- Kore trankil, mihó lat ku nunka
- Bo no ta bo so riba kaya, tene kuenta ku otro partisipantenan na tráfiko
- Alkohòl i stür no ta bai
- Bisti bo faha di seguridat: e por skapa bo bida
- Ahustá e sosten di kabes pa asina evitá weplèsh
- Mucha te ku 12 aña mester sinta patras den outo ku unfaha di seguridat
- No usa bo telefòn selular ora ta stür


text:
Kaso di tiramentu ku herido.
KOMUNIKADO DI PRENSA 381 /2022
10 ougùstùs 2022
Kaso di tiramentu ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djarason 10 di ougùstùs 2022 alrededor di 11.34’or, Sentral di Polis a risibí informashon ku
deskonosínan a pasa tira riba nan kas den Kaya Awaseru.
Mesora polis a dirigí un unidat na e sitio. Na su yegada el a konstatá ku un bentana di e kas
a wòrdu destruí i a bin topa un bala ku a keda pegá den e porta di baño.
Djis un ratu despues a drenta otro informashon na Sentral di Polis ku un hòmber a keda
transportá den un outo privá pa Sala di Emergensia di C.M.C.
E víktima aki, un ratu promé a yega na su kas den Kaya Kura Piedra i tabata heridá pa un
bala di arma di kandela na altura di su brasa robes.
Un otro unidat ku a bai na e adrès na Kaya Kura Piedra, a bin topa un outo ku e glas na
banda robes parti patras destruí i un perforashon di bala den e stul di e outo.
Relashoná ku e kaso aki, Sentral a dirigí un otro unidat pa C.M.C., na unda a bin topa ku e
víktima ku a deklará ku un ratu pasá el a keda heridá pa bala riba Ser’i Papaya na altura di e
misa.
A konfiská e vehíkulo, mientras ku reshèrshi táktiko i e tim forensiko a hasi investigashon na
e dos adrèsnan, Kaya Awaseru i Kaya Kura Piedra, pero tambe riba e vehíkulo konfiská.


text: (English, Papiamentu below)Geluid speelt een belangrijke rol in de kunstwerken van Esther Polak en Ivar van Bekkum. Ze maken voor het derde jaar op rij de podcast Het Geluid Vaart voor het Oerol Festival. Dit jaar nemen ze je mee naar Curaçao. Ook hier maakten zij urenlange ongestoorde opnames van bijzondere locaties. Op je telefoon ontdek je vijf plekken op Curaçao, en twaalf op Terschelling, opgenomen in 2020 en 2021. In deze aflevering vertellen zij aan de interviewers Maartje Willems en Inge ter Schure over hun manier van werken, keuzes maken, ergernissen en bijzondere ontmoetingen tijdens de zoektocht naar het ultieme geluid. Papiamentu - Edishon 0 - 2022 Zonido ta hunga un ròl importante den e obranan di arte di Esther Polak i Ivar van Bekkum. Esaki ta e di très aña ku nan ta traha e podcast Zonido ta Nabegá (Het Geluid Vaart) pa Oerol Festival na Terschelling, Hulanda. E aña akí nan ta na Kòrsou. Na diferente sitio mashá spesial nan a graba oudio durante algun ora sin interupshon. Ku bo telefòn bo por deskubrí sinku sitio na Kòrsou i diesdos na Terschelling, grabá na 2020 i 2021. Den e episodio akí nan ta konta e entrevistadónan Maartje Willems i Inge ter Schure di nan manera di traha, di nan eskohonan, nan iritashonnan i enkuentronan spesial durante nan búskeda pa e zonido final. English - Episode 0 - 2022 Sound plays an important role in the artworks of Esther Polak and Ivar van Bekkum. For the third year in a row, they produced the podcast The Sound Sails (Het Geluid Vaart) for the Oerol Festival. This year they take you to Curaçao. Here too they made hours of undisturbed recordings of special locations. On your phone, you'll discover five spots on Curaçao, and twelve on Terschelling, recorded in 2020 and 2021. In this episode, they tell the interviewers Maartje Willems and Inge ter Schure, about their way of working, making choices, annoyances, and special encounters during the search for the ultimate sound.


text: (For Papiamentu and English see below) Nederlands Seru Bientu Vier meter hoger rust Esther langs het smalle wandelpad. Ik leun tegen een rots. Tussen ons in een boom, de sabalpalm. De wind, die deze plek haar naam geeft, rolt in golven de berg af. Als kartonnen dozen klinken de droge, stugge palmbladeren als ze tegen elkaar schuren. Een distributiecentrum van klanken. Zilver kleurt de bergrand in de ochtendzon. Parkieten vliegen voorbij, een brutale troepiaal in onbevreesd oranje laat zich horen in het dal. Hamers op metaal op afstand, een vroege auto. Misschien hoor je de zee, als de wind even ligt en de palm stilhoudt. Na een uur gaan we door. De sabalpalm blijft, jaar na jaar na jaar. Papiamentu Seru Bientu Esther ta sosegá kantu di un kaminda smalitu asina. Kuater meter mas abou, ami ta lèn kontr'i un baranka. Tin un kabana meimei di nos dos. E bientu, ku a duna e lugá akí su nòmber, ta lora baha for di e baranka. Manera kaha di karton e ramanan seku di e kabana ta zona ora nan dal den otro. Un sentro di distribushon di zonido. Solo di mainta ta transformá rant di e seru den un bunita koló di plata. Prikichi ta bula bai, un trupial fresku ku koló oraño bibu ta flùit den e vaye. Un tiki mas leu, zonido di martin riba metal, un outo trempan. Kisas bo ta tende laman, ora bientu bai drumi i e kabana ta sosegá. Despues di un ora nos ta tumba pa kas. E kabana ta keda, aña aden aña afó. English Seru Bientu Four feet up, Esther rests along the narrow walkway. I lean against a rock, and in between us is a tree, the sabal palm. The wind, which gives this place its name, rolls down the mountain in waves. Like cardboard boxes, the dry, stiff palm leaves sound as they rub against each other. A distribution center of sounds. Silver colors the mountain edge in the morning sun. Parakeets fly by, and a cheeky tropicbird in fearless orange makes itself heard in the valley. Hammers on metal at bay, an early car. Maybe you'll hear the sea if the wind lays down for a while and the palm holds still. After an hour, we continue. The sabal palm remains, year after year after year.


text:
ORANJESTAD – Manera informa door di Aruba AirportAuthority N.V. (AAA), e compania cu ta maneha y opera Aeropuerto Internacioal Reina Beatrix (AUA Airport), desde 1 di December 2021, tur pasahero biahando pa Merca lo wordo duna acceso na e terminal di check-in basa riba gruponan mara na cierto codigonan di color como parti di “Passenger Flow Control”.
Adaptacionnan nobo a wordo haci mirando cu e orario na Merca lo cambia (daylight savings time) entrante 13 di Maart, 2022. E orario pa check-in pa e grupo cu color GEEL awor a wordo adapta pa check-in entre 08:00 – 11:00 hrs (8AM – 11AM). E orario pa check-in pa e grupo den e color BLAUW tambe a wordo adapta y awor e grupo ey lo wordo ermiti pa check-in entre 11:00 y 13:00 hrs (11AM y 1 PM). E color ORANJE a wordo cambia di entre 13:00 hrs – 15:00 hrs (1PM – 3 PM).
E concepto di Passenger Flow Control ta ensera cu pasaheronanlo wordo permiti pa drenta e check-in terminal basa riba gruponan separa cu nan codigo di color (Geel, Blauw y Oranje) cu a wordo determina a base di e orario di salida di e buelonan. Pasaheronan lo hanja un tempo pre-determina pa drenta e check-in terminal manera indica den e tabel aki bou.


text:
Fundashon pa Konsumidó den su afan pa informá i konsientisá konsumidónan, resientemente a hasi un komparashon di preis di karni den supermerkado i minimarketnan aki na Kòrsou. Un kantidat di 22 establesimentu a keda bishitá durante di e periodo di 16 pa 27 di sèptèmber 2016 kaminda a kompará e 35 produkto di karni i belèg mas kumprá dor di konsumidónan. E supermarket i minimarketnan kaminda e komparashon di preis a tuma lugá ta: supermarket 2000, Albert Heijn, Arco Iris, Arti’s, Best Buy, Bon Bini supermarket, Boulevard Market Place, Centrum Mahaai i Piscadera, Colon supermarket, Esperamos supermarket, Exito, Mangusa Rio Canario i Hypermarket, Vreugdenhil, Minimarket LZF, Fei Cui, Bonam, Queens, Luna Park, sta. Maria, De Ruyterkade.
Ku e komparashon di preis aki Fundashon pa Konsumidó ta fasilitá konsumidónan den nan proseso pa un kompra konsiente. Ta bon pa menshoná ku durante di e komparashon di preis aki no a tene kuenta ku pais di orígen, marka ni kalidat di produkto.
Mangusa Rio Canario tin mas produkto di karni i belèg na mihó preis
Segun resultadonan di e komparashon di preis, Mangusa Rio Canario a resultá e supermerkado ku mas produkto di karni i belèg na mihó preis, ku un kantidat di 11 produkto di e 35 nan ku a keda selektá. Centrum Mahaai i Piscadera ta resultá na di dos lugá ku un kantidat di 10 produkto for di e lista di 35 produkto selektá i e di tres lugá ta pertenesé na Esperamos supermarket ku un kantidat di 9 produkto.
Mangusa Rio Canario i Hypermarket, esnan mihó surtí
E dos filial nan di Mangusa supermarket tin tur e 35 produktonan ku a keda selektá. Esaki ta hasi Mangusa Rio Canario i Hypermarket e supermerkadonan mihó surtí. Esperamos i Bon Bini supermarket ta na di dos lugá ku un kantidat di 34 produkto i e di tres lugá ku un kantidat di 33 produkto ta bai pa Vreugdenhil i Centrum Mahaai i Piscadera.
Diferensia grandi di preis
Pa medio di e komparashon i preis aki, Fundashon pa Konsumidó a konstatá un diferensia grandi entre algun sorto di karni na e supermerkadonan ariba menshoná. Un kilo di kogelbeefsteak por ehèmpel ta kosta na Esperamos supermarket fl. 16.55 i na Bon Bini esaki ta kosta fl. 26.29, kual ta un diferensia di fl. 9.74. Un otro ehèmpel di karni ku tin un diferensia di preis grandi na supermerkadonan ta beef/runderlappen. Esaki ta kosta fl. 15.35 na Mangusa Rio Canario i na Exito e ta kosta fl. 27.00, kual ta un diferensia di fl. 11.65. E diferensia di mas grandi ku a keda konstatá ta entre Centrum Mahaai/ Piscadera i minimarket Bonam. Un kilo di schouderham ta kosta na Centrum Mahaai i Piscadera fl. 9.21 i na minimarket Bonam esaki ta kosta fl. 25.00, kual ta un diferensia di fl. 15.79.
E diferensia di preis por ta mará na diferente faktor. Por ehèmpel pais di orígen, kalidat di produkto, marka etc. P’esei Fundashon pa Konsumidó ta konsehá tur konsumidó pa traha nan lista i kumpra produktonan di karni kaminda ta kumbiní. Esaki ta hopi importante pa evitá ku ta kumpra kos i gasta sèn innesesariamente. Komo konsumidó, bo tin derechi di eskoho, pues ta krítiko i kumpra semper konsiente i responsabel.
Pa mas informashon tokante di komparashon di preis di produktonan di karni tuma kontakto ku Fundashon pa Konsumidó na telefòn 462-6666 òf e-mail info@fundashonpakonsumido.org. Tambe por mira e lista di komparashon di preis riba e wèpsait www.fundashonpakonsumido.org.


text:
Bo tabata sa cu casi 1 di 4 mucha muhe hoben entre 15 y 19 aña na henter mundo no ta ricibi educacion, trabao of capacitacion, compara cu cada 1 di cada 10 mucha homber?
Na aña 1995, na e Conferencia Mundial di Hende Muhe na Beijing, paisnan a adopta e Declaracion y Plataforma di Accion di Beijing e cual ta trata di e plan hopi progresista cu hamas a wordo realisa pa promove e derechonan, no solamente di hende muhe, sino tambe di muchanan muhe. E declaracion di Beijing ta esun cu a yama na prome instante pa e derechonan di mucha muhe.
Dia 19 di december di 201,1 Asamblea General di Nacionnan Uni a adopta e resolucion 66/170 pa declara e dia 11 di october como Dia Internacional di Mucha Muhe y reconoce e derechonan y desafionan unico cu nan ta enfrenta na henter mundo, como tambe promove empoderamento y cumplimento di nan derechonan humano.
Adolescentenan tin derecho na un bida sigur, cu educacion y salud, no solamente den añanan aki di formacion, sino tambe a medida cu nan ta crece y bira hende muhe. Si nan ta ricibi apoyo durante nan adolescencia, muchanan tin e potencial di cambia mundo, muchanan muhe lo por ta hende trahado, mamanan, entrepreneur y lidernan politico den futuro, entre otro.
Muchanan muhe ta kibrando e limitenan di stereotipo y exclusion, incluyendo muchanan cu necesidad special y esnan cu ta biba den comunidadnan cu menos recurso. Como entrepreneur, innovador y fundador di movementonan global, muchanan muhe ta creando un mundo cu ta relevante pa nan y pa e futuro generacion.
Agenda 2030 pa Desaroyo Sostenibel y su 17 meta, cu lidernan mundial a adopta na aña 2015, a incorpora un caminda pa niun hende por keda atras.
Logra igualdad di genero y empoderamento di hende muhe ta un parti integral di cada un di e 17 obhetivo, garantisando e derecho di hende muhe y muchanan muhe den tur obhetivo pa por yega na husticia y inclusion, economia por funciona pa tur hende y mantene un ambiente comparti for di awo pa e futuro generacionnan.
Cada dia, centenares di mucha muhe na henter mundo ta sufri di maltrato fisico of psicologico cu e conocemento di nan mayornan of familiarnan, y si no tuma medidanan urgente, e situacion lo por bira pio.
Na aña 2020 Fondo di Poblacion di Nacionnan Uni a publica un rapport principal yama “Estado di Poblacion Mundial 2020” e cual ta examina e origen y extension di practicanan dañino y kico tin cu haci pa stop nan.
Tin tres practica particular cu ta general y persistente, a pesar cu ta conta cu e condena universal, cual ta mutilacion femenino, matrimonio infantil y union trempan, y preferencia pa yiu homber.
Tin persona na mundo cu ta somete nan yiunan muhe na dañonan severo y duradero, incluso por yega na e morto di e mucha, por ehemplo, matrimonio infantil y e preferencia pa yiu homber.
Matrimonio infantil por tin como obheto sigura e futuro di e muchanan muhe ora nan ta responsabilisa nan di e cuido di nan casa. Por mirele tambe como un manera di protege nan di violencia sexual of di salvaguardia nan reputacion si nan sali na estado.
No obstante, e practicanan aki ta nifica cu e mucha muhe mester bandona scol y su amigonan pa bay casa. Of por enfrenta problema di salud pa e resto di su bida debi na mutilacion realisa como un ritual, algo cu ta hopi comun den algun pais cu tin diferente cultura of religion, manera e rapport aki a sigura.
Na nivel mundial e cantidad di mucha muhe afecta pa mutilacion ta hopi impresionante. Te aña pasa e cifra tabata papia di 4.1 miyon di mucha muhe cu tabata den riesgo pa sufri di e practica aki.
Covid-19 a trece hopi reto y un di nan ta e aumento di e cantidad di matrimonio infantil y abuso sexual. E pandemia a trece cune dificultadnan economico, ceramento di scolnan, te e perdida di acceso na servicionan di salud y programanan comunitario.
Nan ta calcula cu den proximo 10 aña lo por tin 2 miyon di caso di mutilacion femenino cu por wordo preveni y 13 miyon di matrimonio infantil lo por tuma lugar, segun investigadonan.
A pesar di e desafionan aki, mundo a mira hopi señal, e iniciativanan cu por demostra cu ta posibel pa pone fin na e practicanan aki, di cual hopi muhe y mucha muhe ta sufri.
Ta p’esey cu Fondo di Poblacion di Nacionnan Uni a publica e rapport aki, cu tin como obhetivo yuda e organisacionnan y comunidadnan logra cambionan den e norma social na escala grandi.
No ta un secreto cu na Aruba abuso sexual y maltrato di hende muhe a aumenta. Comunidad tambe a cuminsa bira un tiki mas consciente di e efectonan cu esey ta trece pa muchanan pa henter nan bida. Tin cu cuminsa haci un diferencia, nos ta mira personanan influyente riba diferente medionan di comunicacion, no solamente lidernan politico y figuranan publico di e sociedad cu tambe por uni, pa asina crea muchanan muhe mas fuerte y resiliente pa evita maltrato y abuso.


text:
Ta conoci cu bebe dimas koffie por tin su consecuencianan negativo, por ehempel crea un dependencia fisico of produci stress pa bo curason. Pero bo tabata sa cu koffie lo por ta bon pa bo salud?
Koffie ta un di e bebidanan mas popular na mundo. Hopi ta esnan cu no por cuminsa nan dia sin bebe un koffie den mainta of durante dia di trabou. Na varios pais hasta ta custumber pa bebe koffie despues di come cuminda cayente.
Dos estudio nobo ta conclui cu bebe koffie regularmente por conduci na un bida mas largo. Un di e estudionan a sigui mas di 52.000 persona, na dies pais Europeo. Esaki ta e estudio mas grandi cu a yega di wordo haci tocante koffie y bida. E resultado ta mustra cu personanan cu bebe tres of mas koffie pa dia tin un riesgo mas chikito di morto cu persona cu no ta bebe koffie.
Specificamente, investigadornan a conclui cu bebe koffie tin un relacion inverso cu malesa di higra, suicidio entre hende homber, cancer entre hende muhe y tambe malesa di digestion y circulatorio.
E otro estudio a enfoca riba populacionnan cu no ta di etnicidad blanco. Despues di a investiga mas di 185.000 Americano di color scur, Americano Indian, Hawaiiano, Americano Japones, Latino y tambe blanco, a conclui cu koffie ta prolonga bida y cu etnicidad di un persona no ta haci un diferencia pa cu esaki.
A pesar cu e populacionnan tin diferente estilo di bida, diferente custumber culinario y riesgo, toch a mira un patrono similar entre e gruponan aki. Segun e estudio, personanan cu bebe koffie dos pa cuater biaha pa dia tin 18% menos riesgo di fatalidad compara cu personanan cu no ta haci esaki. Tambe, investigadornan a conclui cu consumo di koffie ta reduci e riesgo di mortalidad relata na malesa di curason, malesa celebrovascular, cancer, malesa respiratorio, diabetes y malesa di riƱon.
Pues e siguiente biaha cu nan ofrese'bo koffie na cas of trabou. Dal bay!


text:
Meteo Aruba ta informa riba e tempo pa cu Aruba. Pronostico di tempo valido te diamars 24 Di Januari 2017
Tempo: Dialuna anochi: levemente te parcialmente nubla sin awasero di importancia. Den marduga y diamars: parcialmente nubla cu posibilidad un awasero breve.
Temperatura maximo 29 grado Celsius y temperatura minimo 24 grado Celsius.
Solo lo baha awe nochi 06:38 pm y lo sali mañan mainta 07:06 am.
Biento: modera te basta fuerte i for di direccion oost te noordoost; Forsa 3 te 5 (12 te 39 km/ora, 7 te 21 nudo).
Situacion general di tempo: No ta premira cambionan significante den e tipo di weer cu tin actualmente y pa e motibo aki no ta spera awasero di importancia den proximo 24 ora.
Condicion di lama: Olanan di lama lo ta for di direccion oost noordoost cu haltura di 3 te localmente 5 pia.
Alerta: labaderanan modera for di noord lo haci nos costanan localmente bruto.
Temperatura di superficie di lama: 26 grado Celsius.
Registracion di temperatura (Celsius) y awasero (mm) den ultimo 24 ora :
Airport max 30 / min 24 / 0.0
Hadicurari max 29 / min 24 / 0.0


text:
NAN A HASI UN BON TRABOU AYERA NA SITIO DI AKSIDENTE DESPUES KU OUTO A BÒLTU
KRALENDIJK — Ayera nos a tuma nota di un bon trabou ku e polisnan aki a bin ta desplegá durante un aksidente riba kaminda di Rincon. Ta asina ku e shòfur di e aksidente a logra sali for di e outo pero tabata tin un kòrta na su pia ku tabata saka hopi sanger. Mesora e polis nan aki a aktua i yuda e shòfùr aki ku su pia, prome ku ambulans a yega.
Nan a hasi un chekeo pa wak si tur kos bon ku e shòfùr mientras nan tabata warda ambulans yega na e sitio. Komo habitante bota sinti bo proud di tin polis nan ku ta aktua di e forma aki, ofresiendo nan yudansa den e momentu nan ku mas mester.


text:
WILLEMSTAD — Riba 29 di aprel próksimo nos ta selebrá e di 10 edishon di Koningsspelen huntu ku tur mucha di skol básiko na Kòrsou.
E tema di e aña aki ta SINTI BO FET.
Ku e tema aki nos ke reta tur alumno i dosente pa ta fet of aún mas fet den 2022.
E tema ta importante i sigur relevante den e temporada aki. Tambe e ta kuadra perfekto ku nos konsepto tradishonal di desayuno i moveshon.
E aña aki mas ku 50 skol básiko a inskribí pa partisipa na e fiesta mas dushi di aña: Koningsspelen òf manera nos a boutisé: Weganan di Rei!
E evento deportivo ta idea i inisiativa di e Komishon Nashonal di Inougurashon di Rei Willem Alexander. For di 2013 ta selebrá Weganan di Rei tur aña di nobo. Ku e fiesta aki nos ta spera di por kontribuí na un komunidat konektá, deportivo i salú.
Manera a menshoná anteriormente, desayuno i aktividatnan deportivo ta partinan tradishonal na nos Weganan di Rei. Tur skol ku ta partisipá ta liber pa duna kontenido na e dia deportivo aki manera nan ta desea. Di e forma aki nos ke inspirá i konsientisá tur mucha, inkluso mayornan, ku un bon desayuno i deporte ta importante pa nos salú.
Pa tene nos “desayuno royal” mas balansá i variá posibel nos a opta pa kombiná produktonan salú i tambe dushi. E intenshon ta pa nos muchanan tin sufisiente energia pa e parti deportivo di e dia aki. Meskos ku añanan anterior nos lo ofresé tur alumno ku ta partisipá un desayuno GRATIS, e donashon aki ta sosode bou di guia di Fundashon Fudsek i Mavis Albertina. Tur skol ku ta partisipá na Weganan di Rei lo risibí tambe un pakete spesial ku artikulonan deportivo pa huza durante di ‘gymles’ i hungamentu pafo.
Weganan di Rei 2022 ta posibel danki na nos spònsernan: Reda Sosial, Sektor di Kultura i Deporte, Afas Software, Curaçao Ports Authority, Curoil, Corendon Mangrove Beach Resorts i Vertegenwoordiging van Nederland op Curaçao. Nos ta sumamente agradesido pa kada un su aporte i koperashon.
Skol Básiko ta hunga un ròl importante den e desaroyo físiko i deportivo di kada mucha. Dia 29 di aprel pròksimo mas ku 14.000 mucha di skol básiko, huntu ku nan maestronan, lo partisipá na e fiesta úniko aki. Ban hasi Weganan di Rei 2022 un selebrashon inolvidabel pa nos muchanan di Kòrsou.
Mavis Albertina kordinadó Koningspelen Caribisch deel van het Koninkrijk der Nederlanden https://www.facebook.com/CaribischKoninkrijk/.


text:
Fundashon Nos Kier Bonaire Bek I Brighter Path Foundation mishon Caricom Guyana I Surinam April 2018
Willemstad, 16 april 2018
Resientemente a tuma luga un biahe di trabao I konsientisashon na Caricom Headquarters na Guyana I na Surinam pa e organisashonnan “ Nos Ke Boneiru Bek” (NKBB) representa pa James Finies I “Brighter Path Foundation” di Sint Eustatius drs. Koert Kerkhoff ku alaves ta representa e gobiernu di Statia ku Hulanda a desplasa illegalmente. Proposito di e biahe aki tabata pa solisita solidaridat den kondenashon I pa ekspone e flagrante violashonan di derecho humano, e kontinuashon di administrashon kolonial, e despresio pa kultura I identidat di e pueblashon lokal pa e gobierno Hulandes na Den Haag I nan kolaboradornan lokal na e islanan Boneiru I Sint Eustatius. E delegashon a wordu risibi kalorosamente I a eksperiensa simpatia I a hanja sosten. Nan a reuni ku su ekselensia honorabel Mr Carl Greenidge ku ta vise-presidente I minister di relashonan eksterior di e Republika di Guyana, tambe ku su ekselensia ambassador Colin Granderson, assistant Secretary-General di CARICOM, ku miembro di parlamento den oposishon di Guyana I alaves aktivista rekonse mundialmente komo presidente di Komishon pa derechonan igual pa hende muhe, honorabel Sra Indranie Chanderpal, ku ex-minister di Relashonan Eksterior I Ex-minister di Asuntonan Interior I miembro di parlamentu den oposishon I presidente di Guyana Peace Council honorabel Sr Clement Rohee, Sra Karen de Sousa fundador di e organisashon di derechonan di mucha I hende muhe Red Thread ku a risibi Caribbean Award for Excellence in the field of community, , Mr drs. Misiekaba lider di koalishon di Gobiernu di Republika di Surinam I alaves presidente di komishon fiho di Asuntonan Eksterior, presidente di komishon fiho di Asuntonan Interior, presidente di komishon fiho di defensa, I ku Sr. Chan Santokhi, ex-minister di Hustisia I lider di oposishon di Parlamento di Surinam. Den e reunionan aki e siguiente topikonan a wordu diskuti.:
Boneiru I Statia na 10-10-10 a wordu forsa den un status I relashon subordina direktamente bao di Hulanda na disolushon di Antias Hulandes. Esaki a sosede kontra di boluntad di e pueblonan ku a ekspresa nan deseo den referendumnan separa pa retene I posiblemente amplia nan nivel di outonomia. Efektivamente awor e islanan ta wordu goberna den un status konstitushonal ku e pueblonan firmemente I klaramente a rechasa.
Desde 10-10-10 e gobiernu Hulandes a kontinua aplikando un maneho agresivo kolonial imponiendo leynan kontra di kustumbernan I tradishonan kultural, sofokando I limitando e responsibilidatnan di e respresentantenan demokratikamente eligi, I apuntando Hulandesnan Oropeo den e administrashon lokal rebahando I degradando I demotivando e hefenan di servisio.
Ademas, e gobiernu Hulandes a elimina tur restrikshon di imigrashon pa Hulandesnan Oropeo I enkurasha nan imigrashon, ofresiendo nan benefisionan finansiero ku no ta desponibel pa lokalnan. Eliminando e negoshinan lokal dor di demanda di pago immediato di supuesto impuestonan dudoso atrasa di e ultimo sinku (5) anjanan prome ku 10-10-10, e ekonomia di Boneiru awor ta gran parti den man di Hulandesnan. Na Boneiru e imigrashon ta subiendo di tal forma ku e poblashon lokal ta teme genosido pa substitushon. E mesun tendensia ta visibel na Statia. Ku e derecho di vota den elekshonan lokal den 90 dia (ley Hulandes) , e imigrantenan Hulandes dentro poko lo bira mas ku e lokalnan den votashon I reemplasa nan den institushonan representativo, kompletando e esklushon di yunan di tera.
Na 10-10-10 Hulanda a usurpa e responsabilidat di kuido mediko, edukashon I asuntonan sosial. Desde e momento ey I apesar di invershonan grandi den salubridat e indise di morto a oumenta di manera abnormal I desproposhonal en komparashon ku resto di Karibe I mundo. Den edukashon, nan a kambia e sistema di edukashon di Boneiru ku a afekta e studiantenan lokal negativamente limitando nan na e nivelnan mas abao di e sistema I por lo tanto, e segregashon entre Hulandesnan Oropeo I poblashon lokal. Apesar di resultado di organisashonan independiente ta bisa ku e entrada promedio ta sustanshal bao di nivel minimo di pobreza, e gobiernu Hulandes a ordena un proksimo investigashon pa establese un minimo entrada aseptabel. E preshon efektivo di impuesto riba e islanan ta mesun haltu ku de parti Oropeo di Reino pero ku menos salario I entrada. Na mes momento e kosto di bida riba e islanan ta dobel mas haltu ku Hulanda Oropeo, mientrastantu e benefisionan sosial ta a ni mitar komapara ku Hulanda Oropeo. E sennan di impuesto tur ta bai Hulanda I nan no tin obligashon di duna kuenta na e pagadonan di impuesto di e islanan. Dor di traha e prizon di dos mas grandi na mundu per kapita , e gobiernu Hulandes ta bisa di inverti den bienestar sosial di e Bonerianonan.
Apesar di e promesa ku no lo introdusi leynan nobo , e gobierno Hulandes mesora a impone leynan Hulandes sumamente kontroversial sin partisipashon di e islanan, i eksperensia komo inmoral I menasa pa e kultura I identidat. Na November 2017, e islanan a wordu aneksa I inkorpora den Konstitushon Hulandes, atrobe kontra fuerte oposishon di e islanan I apesar di e referenumnan na 2014 na Statia I 2015 na Boneiru. Ademas, un kapitulo wordu inklui, dunando e gobiernu Hulandes e derecho pa desvia di e konstitushon I deklara parti di e konstitushon no-aplikabel pa e islanan sin ningun rason, pues hasiendo nan komo suidadanonnan di segunda klase legal.
Resientemente, e akshonan no-demokratiko I kolonial di e gobierno di Hulanda a resulta na Februari 7, 2018 ku Rei Willem- Alexander firmando e ley ku a pasa den parlamentu Hulandes uninanime den tempu rekord di dos (2) dia, ku a huza pa desplasa e parti legislativo I ehekutivo di e gobiernu di Sint Eustatius I remplasa nan pa un solo Komisario (Hulandes) di gobiernu, nombra I tin ku duna kuenta solamente na e Gobiernu Hulandes. Pa e mesun ley aki e elekshon pa e konseho insular di Statia programa pa tuma mart 2019 a wordu postpone pa tempu indefini. E ley a wordu pasa basa riba un raport kompila pa dos persona apunta pa e Minister di Asuntonan Interior di Hulanda den kual e gobierno lokal a wordu akusa di korupshon, neptotismo I froude. Tur akusashonan te ku awe sin ningun prueba.
E pueblonan di Boneiru I Sint Eustatius apelando na nos rumannan den Karibe ku meta pa oumenta e konsiensa riba e komportashon persistente kolonial di e gobierno Hulandes direkshon di e islanan I yuda nan den nan lucha pa atkeri nan propio-gobernashon manera stipula den e resolushonan di Nashonan Uni. Pa komparashon e isla Pitcairn ku ta riba e lista di Nashonan Uni di Teritotrionan-Sin-Propio-Gobernashon, su poblashon ta konsisti di menos ku 50 hende. Eleminando e islanan aki I e otro islanan di Karibe Hulandes for di lista di Nashonan Uni di Teritorionan-Sin-Propio-Gobernashon bao di preteksto na 1954, e Hulandesnan a logra di skapa di raporta na Nashonan Uni riba e proseso di dekolonisahon di e islanan I di un manera perverso a kontinua maneha e islanan.
E organisashonan no-gobernamental Nos Kier Boneiru Bek I Brighter Path huntu ku e gobiernu legitimo I demokratikamente elegi desplasa di Sint Eustatius, ta lucha pa wordu pone bek riba e lista di teritorionan-sin-propio-gobernashon di Nashonan Uni I tambe pa realisa nan propio-gobernashon pa asina garantisa e derechonan humano di pueblonan di Boneiru I Sint Eustatius ku awor a wordu trapa I ranka dor di e gobiernu Hulandes. Esaki a hiba e islanan na e portanan di CARICOM I gobiernonan di paisnan miembro.
KOMPARTI E NOTISIA AKI VIA / Share the news
Like this:
Like Loading...


text:
WILLEMSTAD — Resientemente District Administrator di Curaçao Little League, señor Urny Florán, a firma un akuerdo ku Fundashon Pa Nan, presidí pa señor Dennis Dambruck. E akuerdo ta enserá ku Fundashon Pa Nan ta ser enkargá ku organisashon di kampionato di Baseball pa hóbennan di 4 te ku 8 aña di edat, bou di reglanan di organisashon di Little League Internashonal, e asina yama divishon di Tee Ball i Pre- Infantil.
Den pasado organisashon di Curaçao Little League no tabatin un kampionato pa hóbennan di e edat aki. Ekiponan tabata hunga diferente torneo organisá dor di tersera kaminda nan ta hunga un kantidat mínimo di wega i ku reglanan diferente. Un otro punto di konsiderashon ta ku pa motibu ku no tin kampeonato ofisial di Little League hopi organisashon afiliá na Little League no tin interes di tin team den e divishon nan aki i ta opta pa kuminsá forma hóbennan na un edat mas grandi. Tambe District Administrator a konsiderá e echo ku organisashon mundial di Little League situá na Williamsport a tuma e desishon resientemente pa paisnan dediká mas atenshon na hóbennan na un edat mas yòn.
Ku firmamentu di e akuerdo aki Curaçao Little League ta dal e promé stap den formashon di hóbennan for di edat di 4 aña. Di e forma aki por siña e hóbennan na un edat mas yòn balornan di rèspèt, kurashi, karakter, lealtat i deportivismo i asina nan por ta mas mihó prepará den e divishonnan mas haltu pa hunga riba nivel nashonal i internashonal.
Curaçao Little League a skohe pa Fundashon Pa Nan, dor ku e fundashon tin komo meta edukashon di hóben na promé lugá. Fundashon Pa Nan tin eksperensia den organisashon di torneo di baseball. Último dos aña e fundashon a organisá kampionato pa e hóbennan di e edat aki. Den pasado Fundashon Pa Nan tabata enkargá ku un par di torneo pa hóbennan di 13 te ku 18 aña. Mester bisa ku tur e torneonan aki tabatin hopi éksito.
No tin niun duda ku e akuerdo aki lo benefisiá nos hóbennan i ku nos lo bai haña un kampionato na nivel pa nos futuro peloteronan. Inisio di e kampionato lo ta den kabamentu di mart próksimo.


text:
Momento historico pa deporte mundial
Momento berdaderamente historico pa e deporte mundial
Ayera diasabra a tuma lugar un encuentro entre presidente di IOC, Sr. Thomas Bach y lider di Noord Korea, Kim Jong Un cu a gradici IOC pa e sosten cu a duna y cu a hasi posibel nan participacion na e Winter Games di PyeongChang. E hecho historico aki a hasi cu e relacion entre e Sur y Noord Korea a bira mas positivo.
Noord Korea a bisa caba di lo participa na e proximo dos Weganan Olimpico (Tokyo 2020 y Beijing 2022). No tin duda cu un bes mas a keda demostra cu atrabes di Deporte por logra mucho mas di loke nos mes ta kere. Na banda di prestacion ocasionnan asina ta pone uno para keto y refleha un rato. Ambos potret a y ta bisa mil y un palabra!!!


text:
MINISTERIO DI HUSTISIA SIN ELEKTRISIDAT
MINISTERIO KONSERNÍ HUSTISIA
MINISTERIO DI HUSTISIA SIN ELEKTRISIDAT
PUBLIKÁ RIBA 18 YÜLI 2022
Willemstad – Awe mainta 18 di yüli 2022 Ministerio di Hustisia a enkontrá un problema tékniko ku elektrisidat, ku a pone ku e edifisio na Wilhelminaplein z/n no tin koriente. Den e edisfisio ta sinta e Sekretario General, Staf Ministerial i Gabinete di Minister.
A notifiká Aqualectra imediatamente di e situashon ku a presentá i nan a bin pa wak e situashon. Aqualectra ta trahando pa asina mas pronto posibel por solushoná e problema. Tin tramitenan andando pa pone un generator, di moda ku e ministerio por sigui funshoná debidamente. E empleadonan ku ta traha na e edifisio tin e posibilidat pa traha for di kas, pa por sigui brinda servisio na públiko manera ta kustumber.
Ministerio di Hustisia ta pidi diskulpa pa kualke inkumbinensia ku esaki por a trese kuné den transkurso di awe i durante e dianan benidero. Lo anunsiá mésora ku e situashon aki ta remediá.


text:
WILLEMSTAD — E dia a yega, Liga MCB Promé Divishon lo yega su final! Despues ku promé di mart 2015 Liga MCB a ranka sali i a mira akshon tur wikènt ku diferente tremendo partido, e gran final a yega. E 2 Centro nan lo bai enfrentá otro pa mira ken lo titulá nan mes komo e kampion di Liga MCB Promé Divishon 2015!
Kampion kontra Sup kampion, Banda Riba kontra Banda Bou, e aña aki historia ta bai ripití òf otro gai ta bai kanta? Bo no por keda afó!
Entrada pa e partido final aki lo ta fl.12.50 pa adulto miéntras ku mucha te ku 12 aña i 60+ ta paga fl.5.
MCB i FFK ta invitá hinter pueblo di Kòrsou pa asistí na e partidó aki i pasa un ratu ameno den kompania di bo famia i alabes disfrutá di un tremendo partido di futbòl, e gran final di Liga MCB Promé Divishon 2015.
Final Liga MCB Promé Divishon:


text:
KRALENDIJK – Djamars 24 sèptèmber 2019 Sentro Hubentut i Famia tabata tin klousura di e kurso di “Konosé bo kurpa 6-8 aña”.
E kurso aki tabata tin 6 enkuentro kaminda ku e muchanan por a siña diferente tópikonan manera: konosé bo kurpa, higiena di partinan di kurpa, partinan privá i desaroyo di e beibi den barika di e mama, norma, balor i balor propio i kon biba salú.
Sentro Hubentut i Famia ta felisitá tur e muchanan ku a partisipá den e kurso di “Konosé bo kurpa”
Tur mayor ku ta interesá pa nan yu partisipá den e kursonan di “Konosé bo kurpa” por pasa na nos ofisina na Kaya Princes Marie #7 i inskribí nan yu pa e próksimo kursonan. Pa mas informashon por tuma kontakto ku nos na telefòn 715-7200.


text:
E weganan a inicia dia 31 di juli cu e cualificacion mientras cu Kayla Solognier lo hunga individual y doubles. Den su prome encuentro e lo mester enfrenta un competidor di Jamaica y den doubles Kayla Solagnier lo partner up hunto cu e tenista hoben procedente di nos hermana isla di Corsou, Sarinah Maduro. Kayla Solagnier ta den bon forma y ta cla pa bataya entre e miho hungadonan den nos region. Actualmente e ta wordo considera un di e miho tenistanan femenino y un bon prospecto pa Aruba. Den e torneo internacional di tennis TIHTA 2016 algun siman atras organisa na Aruba, Kayla a sa na briya logrando e premio maximo den e categoria femenino U14.
Un danki sigur na Lotto, e Loteria di Aruba pa medio di Comision di Subsidio cu a yuda subsidia e biahe di e tenista Kayla.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
KRALENDIJK – Rachel Isabella Saragoza un mucha di apénas 10 aña, tin un amor i pashon enorme pa pintamentu. Rachel a konta ku semper, for di momentu ku el a haña tinu manera ta bisa, e tabatin pashon pa pintamentu. “Tempu mi a kuminsá bai skol semper mi ta gusta pinta. Meskos tabata e kaso na kas. Promé mi tabata pinta ku pòtlot, i despues mi a kuminsá ku pènsel i fèrf riba blachi i awor riba kanfas.
Mi tin mas o ménos 1 aña ta pinta pintura den su totalidat. Esta un kas, solo, mata i tur e detayenan.
Mi inspirashon pa pinta algu ta bin for di loke ku mi mira, sinembargo tambe imaginashon. Bob Ross a motivámi mas, momentu ku mi a tuma nota di su pinturanan. E idea ta p’ami pinta mas pintura, i porta pone nan na un sitio i bende nan i desaroyá mi talento. Mi tin un deseo pa haña un hende ku lo por yudami guiami pa mi haña mas konosementu di pintamentu. Mi ta pensa i deseá pa dia mi bira un hende mayor di edat, p’ami ta un diseñadó di paña”, Rachel Saragoza a bisa.
Si tin kualke persona ku ta deseá pa yuda Rachel Saragoza, pa e kontinuá i desaroyá e talento ku e tin pa pintamentu, por tuma kontakto na number di telefon 700-3771.Riba potrèt Rachel Saragoza i algun di su obranan.


text:
ORANJESTAD – Siman pasa a anuncia e Request Expression of Interest pa e refineria y otro actividadnan na San Nicolas. Pa cual actualmente tin dos compania cu ta pasa pa e ultimo fase, esta e fase di negociacion. E consorcio Quanten a entrega un oferta pa reapertura di e refineria y e compania Eagle a entrega un oferta pa bay traha cu LNG pa asina por haci e refineria hopi mas factibel.
Firmamento LOI
E dos companianan aki a wordo scogi pa un comision totalmente independiente, cu ta consisti di expertonan local y internacional riba e tereno di crudo/ refineria. Tambe un abogado local pa atende e aspectonan legal, un persona cu ta traha na departamento di asuntonan economico pa trata e impacto economico y un ingeniero cu ta trata e tema di medio ambiente.
Prome Minister Evelyn Wever-Croes a splica cu conhuntamente cu e comision aki, a presenta e dos proposicionnan na Parlamento siman pasa. Awor ta asina leu cu diamars 15 di december 2020 lo tin firmamento di Letter of Intent (LOI) entre Refineria di Aruba (RdA) y e consorcio Quanten y e compania di Eagle LNG. Pa cual prensa en general lo ta invita.
Ta extende invitacion na tur prensa pa ta presente y pa henter Aruba sigui e conferencia di prensa den cual ta bay firma e LOI. Ambos compania ta bay ta presente tambe pa contesta tur pregunta cu prensa por tin y asina trece claridad riba e situacion aki.
Comentario, cuestionamento y critica
Durante e fin di siman, a bin diferente critica y cuestionamento di oponentenan. Pa cual Premier Wever-Croes ta di opinion cu ta bon pasobra pa hopi tempo no tabatin cuestionamento of critica riba e tema di refineria.
Prome Minister: “Desde cu mi tabata den oposicion y vooral na 2016 ora cu nos a trata e contract cu Citgo, demasiado hende tabata trankil y no tabata interesa pa sa kico tin den e contract ey. Nos tabata masha poco hende cu tabata critico y ta contento pa mira cu awo tin mas hende critico pasraob esey kiermen cu tin mas hende alerta y esey ta pone cu ta cos bon so por sali for di dje.”
Pa locual ta trata e Parlamentarionan cu ta cuestiona y bisa di no ta kere cu esaki ta algo realistico, Prome Minister ta puntra compara cu kico? Si ta compara cu Citgo, of compara cu nada? Pasobra na e momentonan aki Aruba tin nada. Y ora cu tabatin Citgo cu tampoco tabata algo. P’esey desde cu a drenta den Gobierno, e mision tabata pa sali for di e contract cu Citgo cual a logra e aña aki. Pa porfin sali for di e situacion caminda cu Citgo tabatin nos pilar economico rehen.
Awor ta bay cuminsa cu etapa nobo, tin companianan interesa y tin dos cu ta drenta e fase di negociacion cu nan. Prome Minister a expresa tambe di ta cauteloso pero optimista pa motibo
cu ta awor ta bay negocia y pues ainda no ta na unda cu kier ta ainda. Sinembargo ta sumamente contento cu ta na e punto aki como cu na cierto momento no por a yega ni na e punto aki.


text:
WILLEMSTAD — Den e weekent di 24 pa 26 di juni klup di atletismo Trupial a partisipa ku 7 atleta na e kampionato nashonal di atletismo 2016 di Trinidad & tabago ku hopi bon resultado. Partisipashon di e atletanan aki ta den kuadro di e programa di enterkambio deportivo ku Trupial tin ku varios Isla den Karibe pa mehora e kalidat kompetitivo di su atleta nan. Ku e kompetenshanan aki e atleta nan ta hanja mas eksperensia i oportunidat pa kompeti ku kompetidornan mas miho ku nan.
E resultadonan mas sobresaliënte ta lo siguiente:
Glenka Antonia 3e luga riba bula haltu. 1.70 m. medalia di brons.
Krishona Juliana 1e luga bula leu 5.76 m medalia di oro. Tambe Krishona a kibra su rekort personal riba bula haltu ku 1.70 m. Qyone Antersijn 2e luga riba 1500 m medalia di plata. Lionel St Jacobs 3e luga riba 1500 m medalia di brons. Jaden Bernabela 3e luga riba bula haltu 1.95 m medalia di bronse i 7 m riba bula leu kibrando su rekort personal. Jaden tin 16 anja.
Total e delegashon ta regresa Korsou ku 1 madalia di oro, 1 di plata i 3 di brons. Un pabien ta bai na tur e atletanan aki i nan coach Nabi Wallace ku a hasi un bon trabou ku e atletanan aki. Nos ta spera ku e atletanan aki lo sigui persevera den e deporte di atletismo. Un danki ta bai na tur ku a hasi posibel pa e biahe por a wordu realisa. E siguiente kompetensia ta dia 8 i 9 juli den SDK ku e elektrisante Tupial – Auto City Classic Internashonal ku partisipashon di atletanan for di Sint. Maarten, Trinidat & Tobago, Surnam, Jamaica, Aruba, Boneiru i tur klup di Korsou.
Prome ku esaki klup di atletismo Trupial Auto City ta invita pueblo di Korsou pa bin mira nan galeria di potret i festival di kuminda dia 2 juli dia di Bandera den edifisio di FDOK na Rodeweg 92a dilante Colon.
Entreda ta gratis. Por hasi un donashon pa e atletanan di Trupial por sigui praktika den nan deporte stima.


text:
ORANJESTAD – Ekonomia di Aruba ta rekuperando bon. E kantidat di persona i negoshi ku ta hasi un apelashon na e medidanan di sosten ta bahando. Pa e motibu aki e Kolegio di supervishon finansiero di Aruba (CAft) ta sali for di e punto di salida ku e medidanan aki ta finalisá den e di kuater kuartal di 2021. Ainda CAft no a risibí e proyekto di presupuesto di 2022. Ta nesesario pa Aruba tuma medida pa realisá balansa presupuestario den 2022, pa den e añanan siguiente e por kuminsá paga bèk e debe nashonal, kual promé ku e krisis di COVID-19 ya tabata hopi haltu. CAft ta urgi gobièrnu pa traha e proyekto di presupuesto mas pronto posibel, pa por aprobá esaki promé ku 15 di desèmber di e aña aki.
Proyekto di presupuesto 2022
Segun e Konstitushon di Aruba, mester a presentá e proyekto di presupuesto di 2022 na Parlamento dia 1 di sèptèmber. Te awe ainda esei no a tuma lugá. CAft ta enfatisá importansia di aprobashon di un presupuesto na tempu. Ku rekuperashon di turismo, ekonomia tambe ta mehorá bèk. Aruba ta sali di punto di bista di un kresementu ekonómiko di 13,9% pa 2021, i den algun sektor ya por nota ku no tin sufisiente personal. P’esei CAft ta insistí pa riba un término mas kòrtiku posibel finalisá e sosten salarial. Tambe ta importante pa kobra bèk mas pronto posibel e supsidionan di gastunan di salario ku a paga di mas.
E debe nashonal di Aruba aworaki ta monta na AWG 5.600 mion. Pa no laga e debe nashonal sigui subi – pa kuminsá – ta nesesario pa yega na un balansa presupuestario pa aña presupuestario 2022. P’esei ta di importansia pa, ademas di stimulá rekuperashon ekonómiko, e gobièrnu nobo tuma medida pa redusí gastu tambe. E reformanan den e agènda di ehekushon mester kontribuí na mehorashon di e finansa públiko i redukshon di e debe nashonal. CAft ta urgi gobièrnu pa inkluí den e proyekto di presupuesto un planifikashon di mas aña i pa hasi transparente ta kiko ta intenshoná di logra ku e reformanan.
Sostenibilidat di debe nashonal
Aruba ta pará dilanti di un gran reto pa redusí e debe nashonal i mas pronto posibel logra hiba esaki na un nivel sostenibel. Aruba mester realisá un surplus mas lihé posibel, ya ku esei ta e úniko manera pa redusí e debe nominal i e gastunan di interes mará na dje. Pa tuma un ehèmpel, aworaki Aruba ta paga 5% di su PIB pa aña na interes. Esaki ta bai a kosto di otro gastunan riba presupuesto, manera gastu di enseñansa òf gastu pa kombatimentu di pobresa. Mas aleu CAft ta enfatisá e importansha di realisá for di 2023 un surplus di finansashon di 1%.
Reformanan
E reformanan manera a keda akordá den e pakete di pais (landspakket) ta esensial pa stimulá kresementu ekonómiko. Mester redusí e gastunan di hasimentu di negoshi (costs of doing business) i gastunan atministrativo. Importante ta un reforma fiskal integral ku énfasis riba simplifikashon. Akumulashon di legislashon a krea un sistema kompleho ku un gran kantidat di gastu dedusibel, eksonerashon i eksepshon. Esaki ta oumentá e karga atministrativo pa e dunadónan di trabou i pa Servisio di Impuesto i ta difikultá simplifikashon i outomatisashon. Digitalisashon i interkambio di dato entre e diferente servisionan di gobièrnu lo reforsá e kapasidat di akshoná di Servisio di Impuesto i, konsekuentemente, lo oumentá kumplimentu di obligashon (compliance). Reformanan den seguridat sosial i kuido tambe ta nesesario pa garantisá sostenibilidat di e sistema aki. Ta di sumo importansia pa introdusí riba tèrmino korto ekonomisashon den e sistema di kuido di AZV, komo e promé paso dirigí riba un kuido sostenibel.
CAft a hasi un bishita na Aruba dia 28 i 29 di òktober 2021. A hiba kòmbersashon ku, entre otro, Gobernador, Minister di Finansa i Kultura, Konseho di Minister i e Komishon Parlamentario di Finansa, Organisashon Gubernamental, Kultura i Deporte (CFOCS). Banda di esaki CAft a hasi tambe un bishita na Banko Sentral di Aruba (CBA), Banko di Seguro Soshal (SVb) i Aruba Hotel and Tourism Association (AHATA). Promé ku e biahe di Kolegio aki, e presidente a hasi un bishita na e parke nashonal Arikok. Durante di e bishita a inform’é di e retonan di konservashon di naturalesa i e potenshal ekonómiko di e parke aki pa turismo.


text:
KRALENDIJK – Mas i mas ta bai konstruí kaminda di klenku, despues ku ta notabel ku e ta mas kumbiniente pa diferente motibu. For di despues ku a konstruí e kaminda ku ta bai prison nobo (JICN), tambe e pida kaya ku ta kondusí na kazèrne di brantwer, mas i mas e deseo tei pa usa klenku na lugá di asfalt. El a duna bon resultado i ta kontinuá ku mas kaya di klenku awor.
Kaya Albert Engelhardt ku ta konektá ku Kaya Grandi i Kaya Cachi Craane ta un di esnan ku a wordu drechá kompletamente ku klenku. Awe ta tèrminá e trabounan i ta habri e kaya pa outomobilistanan por kore ariba. Na luna di yanüari 2021 ta kontinuá ku Kaya Aruba, ku tambe ta bai ta konstruí kompletamente ku klenku. Esei ta e plan aktual, pa traha kaminda di klenku loke ta pone ku momentu mester pasa pipa òf kabel na e sitio ku ya tin kaminda trahá, simplemente ta saka e klenku, hasi e trabou i pone e klenku bèk. E trabou ta bai hopi mas rápido ku e tradishonal asfaltamentu di kaya. E ta mas ekonómiko tambe.
Último añanan a usa klenku na diferente krusada ku e rekonstruí. Entre otro krusada na Kaya Monseigneur Nieuwind i Kaya Maximiliana Rosario, Kaya Papa Cornes i Hanchi Amboina, meskos e krusada T na Kaya Gilberto F. Betico Croes i Kaya Internashonal.
Habitantennan den bisindario di Kaya Albert Engelhardt, ta hopi kontentu kon e hendenan ta traha i ta ofresé e trahadónan ku regularidat kos pa freska garganta pa asina haña animo pa kontinuá ku nan trabou den solo kayente manera nan ta bisa. Potrèt ta duna un bista di e trabou.


text:
Mi tanchi di 75 aña ta malu i e tin demensia. E no a kasa nunka i e no tin yu kiko mi mester hasi pa yud’é ku su finansas i demas asuntunan?
Danki pa e pregunta. E asuntu aki ta algu ku sigur nos ta mira hopi, tantu ku hende grandi. Esnan di edat avansá i serka muchanan ku a keda desampará sin ni un hende pa yuda nan. Den lei nos konosé e figuranan di ‘Bewindvoering, Onder Curatele i Mentorschap’. Dependé e kaso òf situashon anto un di nan ta aplikabel pa e persona. Ta pa persona ku no por tuma desishon nan mes paso por ehèmpel nan tin retraso mental, dementia òf ta adikto.
Ban wak kiko e difirensha ta entre nan tres i kon nan ta òf por funshoná kuminsando ku; Beschermingsbewind:Ta pa persona ku no por hèndel nan mes òf nan asuntu di finansas. E persona onder bewindvoering ta keda handelingsbekwaam: esei kemen ku desishon ku tin di haber ku asuntu personal e mes por disidí. Korte ta apuntá un persona pa tuma desishon di finansas i tambe esun apuntá meser atendé e bienesnan di e persona. Si akaso un persona ta malversá su plaka òf ta gasta su plaka pa loko of tin hopi debe, e regeling aki ta apto p’é. Onder curatele, ta pa personan mayor di edat ku no por regla nan asuntu finansiero i tambe ku no por regla nan asuntu personal.
E persona bou di kuratela ta bira e ora ei handelingsonbekwaam. Aki tambe korte ta apuntá un persona e asina yama Kurator, e persona aki ta tuma tur desishon tokante finansas, kuido, verpleging, tratamentu i guia di e persona. E persona bou di kuratela den sierto sentido ta perde tur kòntròl riba su bida i si akso e tuma un desishon tòg e Kurator por disbstruú òf anulá e desishon aki. Kuratela ta aplikabel den kaso ku ni ‘ bewindbescherming of mentorschap no ta aplikabel”. Mentorschap, ta pa e persona ku no por atendé nan asuntu personal nan mes. Den kaso aki korte ta apuntá un mentor i e ta keda enkargá ku tur desishon tokante verpleging, kuido, guia i itratamentu di e persona bou di mentorschap.
Ban wak kiko e diferensha ta entre e tres figuranan aki. Bou di Kuratela, ta pa asuntu di finasas i personal di e persona, Beschermingsbewind ta pa asuntu di finansas so di e persona i mentorschap ta pa asuntu personal so di e persona. Kuratela ta mas impaktante ku Bewindvoering paso esun bou di kuratela no por tuma niun tipo di desishon mas sin konsultá ku e Kurator.
Pues ya bo sa si bo tin kualke pregunta kórda ku semper mi tei pa duna bo konseho kiko bo mester hasi…Te oro siman ku Dios su poder!


text:
Paricutin
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Paricutín ta un volkan na Mexico. Paricutín ta keda den e bario Michoacan i ta 3170 meter haltu. Paricutín ta e volkan di mas yòn na e parti wèst di mundu. El a nase na aña 1943. Pa motibu di su istoria di nasementu espektakular, e ta kai bou di un di e shete maravianan natural di mundu.
Na kuminsamentu di aña 1943 nan tabata sinti temblor i tende ronkamentu den e bario Paricutín. Dia 20 di febrüari e kunukero Dioniso Pulido a mira tereno di su plantashi sker habri. Habitantenan di e bario a kuminsá yena e habrí ku tera i piedra te na e momentu ku nan a mira lava kuminsá spùit for di e habrí. Habitantenan di Paricutín i bisindario a hui. Na final di dia e volkan tabata 10 meter haltu. E volkan a keda aktivo i e siguiente dia e volkan tabata 100 meter haltu. Na mart e volkan a kuminsá saka kilometernan haltu di nubia di shinishi. 12 di yüni e lava a kuminsá kore. Bario nan Paricutin, San Juan i bisindario a eksperensiá e mesun kos ku Pompeii (bario na Italia) i Herculaneum(bario na Italia), unda habitantenan di e bario nan aki a eksperensiá e kalamidat kousá pa e volkan Vesuvius. Pero e habitantenan di e bario nan Paricutín, San Juan i bisindario por a evakuá na tempu. Solamente tres morto a kai. Despues di seis luna e volkan a bin kalma. 25 kilometer kuadrá a ser distruí pa lava. Na 1952 e volkan Paricutín a bin kalma.
Paricutín ta un volkan monogenétiko, esei ta nifiká ku despues di e promé eksploshon el lo no bira aktivo nunka mas.


text:
Oportunidad pa Trabou: Programme Manager, ReSEMBiD (focus on Marine Biodiversity)
Bo ta interesa pa traha pa 12 isla den Caribe den Marine Biodiversidad y avansa e plannan di desaroyo humano sostenible? Si ta asina, esaki por ta e oportunidad pa bo. Expertise Franse ta busca pa duracion di e projecto ReSEMBiD un:
Programme Manager ReSEMBiD
(cu focus riba sector di Marine Biodiversity)
Programma financia door e di 11 EDF, di Union Europeo
cu base na St. Maarten
E meta di e proyecto ReSEMBiD ta pa contribui na e desaroyo humano sostenible di OCTs-nan den Caribe. Construiendo resistencia pa e efectonan di cambio climatico, boga pa un economia di low-carbon y protegiendo e biodiversidad marino lo contribui na desarroyo sostenible socio-economico den e region.
Bou di giua y support di e Programme Director, e Programme Manager lo bai tin dos responsabilidad central:
- Duna e miho conseho technico na stakeholders door di e formulacion, design, implementacion y evaluacion durante e ehecucion di e programa;
- Sigura e implementacion efectivo, eficiente a responsable di e programa, den liƱa cu e plan di trabou y e maneho aplicabel.
E lo mester biaha pa diferente OCT si ta necesario pa sigura support significativo pa e OCTs-nan, supervision di e deliverable y management feedback.
Pa mas informacion por download e informacion anexo.Scroll To Top
- Macuto di Compras: 30 september 2022 September 30, 2022
- Guidelines regarding the Business Establishment Ordinance September 23, 2022
- Maximum price list: 17 september 2022 September 23, 2022
- Macuto di Compras: 23 september 2022 September 23, 2022
- Macuto di Compras: 16 september 2022 September 20, 2022
- Maximum price list: 3 september 2022 September 15, 2022


text:
KRALENDIJK –
Djasabra mainta ehòmber bieu i santu, Sanikolas, a pisasuela di Boneiru despues di 365 dia.Bahia tabata yená ku boto i hende paasina risibí e hòmber santu i supitnan. Un alegria total tabata reinariba waf i den bisindario.Sanikolas a baha for di toubot ipromé persona ku el a saludá tadiputado Edsel Cecilia.
Tambe Sani-kolas a saludá Lito di MCB ku tabatapresente riba waf pa yegada diSanikolas i pitnan.Promé palabra di Sanikolas tabataku e ta hopi kontentu di regresáBoneiru i topa tur e muchanan.
Tambeku el a tende ku muchanan a hasi bonmucha e temporada tras di lomba.Despues Pitnan a sigui duna showkompañá pa brasbènt i Sanikolas asaludá spesialmente e muchanan kutabata ward’é baha for di waf.


text:
ORANJESTAD, 04 januari 2021. Segun resumen di awe 9 persona a recupera, a registra un total di 42 caso nobo di Covid-19, di cual tur ta residente y 15 ta residentenan regresando Aruba for di exterior. Cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 700 test, 'positivity rate' local riba dia di ayera ta 45%).
Activo tin awe 339 caso, cantidad di fayecido relaciona cu Covid-19 ta keda igual, 49.
Hospital ta informa cu tin un total di 12 persona interna di cual 4 ta den Cuido Intensivo y 8 riba unidad general di covid.


text: Vice presidente di fundacion Corsou caminda pa libertad Disreal Orphelin ta duna di conoce cu awo cu delegacionnan di e paisnan den reino tin reunion di IPKO lo ta hopi bon pa parlamento di Corsou cuminsa pusha pa Corsou ta un miembro legitimo di Nacionnan Uni. Sinembargo na momento cu ta trata di reunionnan na mesa rondo e minister nan president di Aruba , Corsou y Sint Maarten mester cerca cabes y confronta prome Minister di Hulanda Marc Rutte pa Hulanda respeta e derecho di e paisnan den Caribe. Segun Vice presidente di fundacion Corsou caminda pa libertad Disreal Orphelin e islanan den Caribe tin mes un derecho cu nan y si hunto mane un bloke logra e ta nifica cu Hulanda no por bin bisa mas cu e islanan aki no por forma parti mas y of no tin voz mas. E islanan mester para duro paso tanto Aruba, Corsou y Sint Maarten tin e mes un derecho pa ta miembro di union Europeo y cu derecho di voto. Vice presidente di fundacion Corsou caminda pa libertad Disreal Orphelin ta kere cu nos como islanan den Caribe no mester acepta nada cu ta stroba pa por yega na e punto pa yega den Union Europeo.


text:
Manera ta describi de memoria di splicacion di e Landsverordening AZV e obhetivo di AZV ta pa realisa cuido medico di calidad cu ta accesibel pa henter comunidad. Den cuadro di esaki Organo Ehecutivo AZV (UO AZV) tin e obligacion pa cu e poblacion pa domina e gastonan di cuido medico.
UO AZV tin cu controla e manera con e dunador di servicio ta haci su trabou. Entre otro pa verifica si esaki ta bay manera palabra den e contract y si e ta declara e cantidad di actividad cu ela haci berdaderamente.
Fraude no ta acceptabel y ta trece gastonan innecesario cu ne. AZV tin un maneho di fraude cu ta:
- preveni fraude;
- defini ki ora ta papia di fraude;
- describi con ta raporta fraude;
- describi e medidanan si fraude a wordo constata.


text:
Brons pa Aruba
Aksel cu prome medaya pa Aruba na Rosario
Medaya di brons pa Aruba
Awe mainta a inicia e weganan di 3 y 4 lugar aki na Rosario. Despues di un dia pisa ayera, Aksel a start su partido contra di Alejandro Machado di Venezuela.
Prome set a bai pa Venezuela cu Score di 6-1. Di dos set a bai pa Aruba. Aki Aksel a bin bek di e prome set y a gana venezuela cu score di 6-1.
Di 3 set un tie break wega a baha hopi parew pero na final Aksel a sa di gana e partido cu score di 10-8.
Di e manera aki Aruba tin su prome medaya aki na Rosario.
Brons pa Aruba.


text:
philip elhage
-
News
Philip a competi na Tokyo
Atleta di tiro, Philip Elhage a mira accion diasabra na Tokyo E prome atleta Arubano a mira accion na Tokyo.…Read More »
-
News
Ultimo training pa Philip
Philip Elhage a hasi su ultimo entrenamento awe na Tokyo, Japon Awe diabierna (Tokyo) a tuma lugar e ultimo entrenamento…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »
-
News
Training di Tiro a start
Atleta di tiro Philip Elhage a termina su prome entrenamento na Tokyo Awe merdia (ora di Tokyo) a tuma lugar…Read More »
-
Lima2019
Philip ta conta di su competencia
Philip Elhage di tiro ta elabora riba su competencia den e 10m Air Pistol na e Weganan Panamericano LIMA 2019…Read More »
-
Lima2019
Philip a competi na Lima
Philip Elhage a caba na di 15 lugar den e competencia di Air Pistol 10m den e Panam Games LIMA…Read More »
-
Barranquilla2018
Philip a start su competencia
Awe diadomingo Competencia di Tiro a mira accion na e Weganan Centroamericano y del Caribe Barranquilla 2018. Philip Elhage, representando…Read More »


text:
Awe nos ta purba compronde ‘E sabiduria di paden’… cu Gardenia (Gadi) Kock, psicologo spiritual…
Gadi…Kico ta sabiduria pa bo?
Pa mi por conecta cu mi sabiduría interno… mi mester sinja reconoce mi sabiduría interno promer dor di “scucha” of “sinti” ki ora e ta “papia” cu mi. Hopi hende nan dia ta asina yena y ocupa… ta wordu distrai constantemente cu trabou, celular y otro actividadnan, cu nan prioridad no ta pa tuma un descanso den silencio pa re-conecta cu e sabiduría interno, cu ta loke bo alma/espíritu kier comunica na bo.
Nos tur tin sabiduria, no nos tur ta conciente di dje… con facil of dificil ta pa un hende yega eynan?
E por ta mes facil of mes difícil cu bo kier. Yega nos tur tin pa yega na dje un dia. Y ta depende si e persona kier yega liher of poco poco, si e kier yega directo of hasiendo un bocht grandi a yega na e mesun meta. Mi ta confía cu tur hende sa kiko ta traha mihor pa nan desaroyo y kiko nan curpa por tuma.
Por ta asina cu hopi sabiduria a bay perdi? Nos por rescata esakinan ainda?
Sabiduria no ta bai perdi nunca… E ta parti di bo ser/esencia/alma y bo a adkeri’e durante di diferente bidanan y evolución. Loke bo a acumula na sabiduría den bidanan anterior ta keda circula den bo centro di energía. Loke a/ta bai perdi ta e coneccion cu nos sabiduría interno y su uso beneficiario. Y e forma mas fasil pa rescate ta di tuma consciencia bek cu nunca ela bai lagabo. Semper e ta disponibel y semper bo por hasi uso di dje… Y ta abo ta esun cu a desconecta of aleja foi dje. E semper tabata tei y lo keda existi.
Toch, apesar di tanto desaroyo y informacion mi ta sinti cu tin hopi soledad, inseguridad, miedo pa bida, miedo pa comunica, miedo pa stima, miedo pa ta felis…. Durante di e primer 7 anjanan di bo bida bo ta wordu indoctrina y conditiona… Y pa colmo net e hende cu mester a dunabo amor, valor, aprecio, attention y carinjo… kwal ta bo mayornan… ta esun nan cu a hasibo dolor…. Ta esun nan cu e rechasabo… Ta esun nan cu bo ta lagabo sinti a bandonabo… Ta esun nan cu kier pa bo comporta bo mes manera nan ta desea… Y hasta a dunabo sin nan por juda e mal ehempel con pa anda cu emoción… A base di esaki nos ta crea un capa protectivo rond di nos curason… pa niun hende no yega cerca y hasi nos dolor. Nos ta prefera di biba den miedo cu tuma e riesgo di wordu heri, rechasa of bandona… Nos kier sconde nos inseguridad tras di un ctitud ficticio of kosnan material (status, kas grandi, auto caro etc). Nos no ta tuma responsabilidad pa loke nos ta pensa sinti of hasi. Nos no ta comunica for di nos amor, compashon y vulnerabilidad… pero for di e deseo di kier bo aprobashon.. of for di e deseo di impresiona e otro…. Of nos ta defensivo sin cu realmente un hende ta ataka nos. Nos ta bisa cu nos kier ta felis y inconscientemente nos ta pensa, sinti y actua net di e forma contrario. Cu otro palabra… nos no ta actua den concordancia di loke nos kier. Nos ta reactivo enbez di ta responsivo.
Si nos pensa riba muchanan, kico ta nos tarea como adulto pa sinja nan desaroya nan sabiduría di chikito ?
Nos tarea como adulto según mi ta pa re-conecta cu e aspecto di mucha den nos, sana loke tin di sana y di e forma aki re-conecta cu nos amor incondicional, nos jubilo, nos inocencia y nos sabiduría… pa nos por guía y ta e ehempel pa nos jiunan. Jiunan no ta sinja di kiko nos ta ‘bisa’ como mayor, pero di loke nos ta ‘hasi’.
Website di Gady Kock: http://www.thewisdomwithin.net
Cu otro palabra ….’ E ehempel cu nos ta duna’… danki Gadi pa comparti bo sabiduria


text:
ORANJESTAD (AAN) – Lider di Partido di Pueblo Arubano “AVP” a bay na su audiencia cu Gobernador, Diamars mainta.
Miembronan di prensa a aborda Mike Eman, despues di e encuentro aki, ya prome cu contesta pregunta, el a expresa su palabranan di gradicimento na comunidad, pa e sosten cu AVP a ricibi.
Eman a bisa cu esaki tabata un eleccion cu hopi reto, AVP su activistanan a traha duro, y su partido a supera hopi reto y a pone un posicion hopi cla, pa por forma parti di e gobernacion di Aruba y e proceso politico importante, cu pueblo di Aruba ta pendiente di dje.
Partido AVP a prepara su mes, grandemente, pa e capacidad den cas pa por maneha e retonan grandi cu Aruba ta para nan dilanti, y a prepara tambe un plan den consulta cu nos comunidad y el a comparti cu Gobernador, cu nos ta mira cu Partido AVP por forma parti di un gobierno cu e partidonan nobo, cu a haya asiento den Parlamento; esta, MAS, RAIZ y ACCION 21.
“Mi ta kere cu Partido AVP y e partidonan aki a para pa un cambio di e gobernacion cu tabata tin, ultimamente. Cada un di nos a articulo cu mester di un cambio den e direccion di e pais. Mester tin crecemento economico, enseñanza mester haya prioridad atrobe, Salubridad Publico no mag di bira victima di e retonan cu nos pais ta pasando aden. Nos mester atrobe, dialogo den nos pais y nos tur, e cuater partidonan a articula e pensamentonan aki”, Lider di AVP, Mike Eman a señala.
https://diario.aw/categories/noticia/politica/mike-eman-lider-di-avp-cerca-gobernador-diamars-mainta#sigProId5da560ca8e


text:
Dia 24 di juli ta kumisa e siman olimpiko 2022 organisa pa FDOK
Dia 24 di juli ta kumisa e siman olimpiko 2022 organisa pa FDOK
E apertura lo ta na SAM BUNTING BALLPARK, previo na e prome weganan di sofbol.
Lo bai tin tur deporte afilia na FDOK aktivo den e siman aki.
Nos di CSB a forma 4 selekshon ku lo bai representa 4 pias di taya mundial den softball
Nos a meskla tur ekipo huntu, esey ta mustra e harmonia ku ta reina den nos deporte di sofbol.
Adhuntu nos ta manda e nombernan di e ekipo i tambe e integrantenan ku ta bai forma parti di esakinan.
Pa loke ta djadumingu :
Fecha : Djadumingu 24 di yüli 2022 Ora 13.00 or
Luga : Sam Bunting Ball Park
Mester ta presente pa 12.30 or na Buurcentrum Brievengat di einan lo kana bai Parke Sam Bunting.
Ta konta ku Tur miembro di CSB pa bin partisipa den e desfile .
Atentamente,
Na nòmber di direktiva di CSB
Sr. Edward Martis
Presidente


text: Manera nos tur sa caba Chando tin un problema cu su salud y tabata roga pa basta luna un donante di un riñon pa asina e por recobra su salud, awe su situacion a empeora ya cu tur 2 u riñon a faya y awor ta bayendo den sala di operacion. Chando ta un gran persona pa tur esnan cu a conose di cerca y e ta hopi stima pa un y tur como un ruman mas den famia. Pa medio di esaki y e Fe cu nos na Aruba tin ta recuri na Tata Todopoderoso pa pone Su mannan milagroso pa asina yuda un ser hopi stima y keri recupera su salud. Chando nos oracion ta bay na bo. Laga nos tur ban resa pa su salud.


text:
(CNET) – Mientras gobierno Mericano ta continua expandiendo su scrutinio di criptomoneda, su Departamento di Husticia a forma un unidad nobo pa su control.
E Team Nacional di Cumplimento di Cryptomoneda (National Cryptocurrency Enforcement Team, NCET), introduci e siman aki pa Procurador General Interino, Lisa O. Monaco, ta bay investiga y enhuicia ‘mal usonan criminal di criptomoneda, particularmente crimennan cometi pa intercambio di moneda virtual, servicionan di ‘mixing and tumbling’ y actornan di infrastructura di labamento di placa’.
NCET ta bay haci uso di experticio di Seccion di Labamento di Placa y Recuperacion di Activo (MLAR) di Division Criminal di Departamento di Husticia, su Seccion di Crimen di Computer y Propiedad Intelectual, y otro seccionnan dentro di e Division Criminal di e departamento.
“Mientras e tecnologia ta avansa, asina tambe e Departamento mester evoluciona cune pa asina nos ta prepara pa caba cu abuso riba e plataformanan aki y sigura confiansa di usuario den e sistemanan aki”, Monaco a bisa den e anuncio.
E anuncio ta detaya e actividadnan cripto-criminal di mayor interes pa gobierno, incluyendo pago di secuestro cibernetico (ransomware), labamento y servicionan ilegal di placa, como tambe uso di criptomoneda den ‘mercadonan preto’ pa paga pa droga ilegal, arma y herment di hacking. E anuncio no ta inclui detaye riba personal of presupuesto.
E lansamento di NCET ta yega despues di sancionnan di Tesoro Mericano riba SUEX, un intercambio di cripto Ruso cu a acusa di ‘facilita transaccionnan financiero pa actornan di ransomware’.
A crea Iniciativa di Moneda Digital di MLAR na 2018 pa enfoca riba investigacionnan di crimen cibernetico. Su mision tabata pa expande experticio y capacidad di Departamento di Husticia pa investiga actividad ilicito di criptomoneda. Por considera NCET e siguiente fase di e esfuerso aki.